ΠΑΓΓΑΙΟ: Κορυφή Τρίκορφο 1946 μέτρα\nΣυντονιστές : Καλογριδάκης Π., Παπαχρήστου Χ.\nΑ Ομάδα: Μονή Εικοσιφοίνισσας (583 μ.) -Κορυφή Τρίκορφο (1946 μ.) Βαθμός δυσκολίας: Β++\nΒ Ομάδα: : Μονή Εικοσιφοίνισσας (583 μ.) – Θέση Αμπάρι (1477 μ.) Βαθμός δυσκολίας: Β\nΏρες διαδρομής: Α Ομάδας: 9 – Συνολική πορεία 18,5 χλμ\nΏρες διαδρομής: Β Ομάδας: 5 – Συνολική πορεία 13,5 χλμ\nΑναχώρηση 7:00πμ. όπως πάντα από τα γραφεία του συλλόγου (Καρόλου Ντήλ με Τσιμισκή γωνία). Καλό θα είναι να βρισκόμαστε όλοι στο σημείο συνάντησης 10 -15 λεπτά νωρίτερα ώστε να αναχωρήσουμε ακριβώς στην ώρα μας χωρίς καθυστερήσεις, με προορισμό τη Μονή Εικοσιφοίνισσας.\nΚαι οι δυο ομάδες θα ξεκινήσουν από τη Μονή Εικοσιφοίνισσας Α' ομάδα με προορισμό την κορυφή Τρίκορφο και η Β' με προορισμό τη θέση Αμπάρι.\nΞεκινάμε από την διασταύρωση χωματόδρομου όλοι μαζί περπατώντας για λίγο με εναλλαγή χωματόδρομου και μονοπατιού μέχρι να θα βρούμε το σηματοδοτημένο μονοπάτι. Αρχικά η ανάβαση είναι γλυκιά μέσα σε πουρνάρια και έντονη βλάστηση, η ανάβαση γίνεται πιο απαιτητική αργότερα περνώντας από βελανιδιές καστανιές και αργότερα από όμορφο δάσος με οξιές. Θα περάσουμε από την θέση πατάρι με υπέροχη θέα και κατόπιν από την Ασκητότρυπα ( Δεν υπάρχει βρύση πηγή στην διαδρομή).\nΗ Β ομάδα θα σταματήσει στη θέση Αμπάρι, για ανασυγκρότηση και ξεκούραση και θα πάρει το μονοπάτι πίσω για την επιστροφή στη Μονή Εικοσιφοίνισσας.\nΗ Α ομάδα θα συνεχίσει και σε δυο περίπου ώρες θα είναι στην κορυφή όπου τα τελευταία μέτρα χρειάζονται λίγη προσπάθεια. Αν είμαστε τυχεροί και η μέρα είναι καθαρή η θέα προς Θάσο- Άγιο Όρος καθώς και στις άλλες δυο κορυφές του Πηγαίου ΑΥΓΟ και ΜΑΤΙ θα μας ανταμείψει. Το μονοπάτι είναι πολύ καθαρό και με καλή σήμανση με κόκκινο - άσπρο στα δέντρα και κόκκινο χρώμα σε βράχους - πέτρες.\nΗ επιστροφή μας θα είναι κοντά στις 20:00.\nΠΡΟΣΟΧΗ: Σε περίπτωση βροχής ή υγρασίας θα πρέπει να προσέχουμε διπλά τα βήματα μας στο τόσο στο δασωμένο περιβάλλον λόγο της ολισθηρότητας των φύλλων.\nΣυμμετοχή: Μέλη ΕΟΣ Θεσσαλονίκης: 13€ Μέλη άλλων ορειβατικών συλλόγων: 15€ Άνεργοι & Φοιτητές: 10€


e-dreams network Autumn 2020 camp | e-dreams | επικοινώνησε μαζί μας\ne-dreams / News / e-dreams network Autumn 2020 camp\ne-dreams network Autumn 2020 camp\nΜε επιτυχία ολοκληρώθηκε το e–dreams network Autumn 2020 camp που, όπως είμασταν υποχρεωμένοι από τις συνθήκες, υλοποιήθηκε την Κυριακή 11 Οκτωβρίου 2020 μέσω της ηλεκτρονικής μας πλατφόρμας.\nΙδιαίτερα θερμή ήταν η ανταπόκριση του δικτύου e-dreams network και των στενών συνεργατών της e-dreams που υποστήριξαν τη συνάντησή μας και μας μετέδωσαν την ενέργεια τους από μακριά.\nΤο πρόγραμμα περιείχε τις εμπορικές παρουσιάσεις από τους συνεργάτες μας στην Ισπανία (Zennio) και την Ιταλία (DIVUS), καθώς και τις ολοκληρωμένες λύσεις στην αγορά του smart home (Smarthome solutions) και των ξενοδοχείων (Hotel Solutions).\nΞεχωριστό ενδιαφέρον είχε η παρουσίαση του Γιώργου Τάτση για το πως μπορείς να γίνεις πιο αποτελεσματικός στην εποχή του COVID-19. Ειδική εκπαιδευτική ενότητα υπήρξε για το πως μπορείς να υλοποιήσεις ένα επιτυχημένο και αποδοτικό έργο κτιριακού αυτοματισμού, όπου παρουσιάστηκε η συνταγή επιτυχίας από την παγκόσμια κοινότητα από τη Σοφία Φερεντίνου.\nTo e–dreams network Autumn 2020 camp ολοκληρώθηκε μέσα σε κλίμα ενθουσιασμού με την έκπληξη της DIVUS που έκανε την παρουσίασή της με θέα το μαγευτικό Bolzano. Η συνάντησή μας έκλεισε, δίνοντας ένα ενθαρρυντικό μήνυμα, ότι αυτούς τους δύσκολους καιρούς που διανύουμε, το πιο σημαντικό είναι να μην το βάζουμε κάτω και να χαιρόμαστε με τις συνεργασίες και τα αποτελέσματα που ήδη έχουμε.\nΗ e-dreams ανανεώνει το ραντεβού μαζί σας στο πάρτι που έχει γίνει παράδοση! Το Χριστουγεννιάτικο, καραόκε φέτος, πάρτι, θα γίνει την Παρασκευή 18 Δεκεμβρίου 2020 στο χώρο μας. Σας περιμένουμε όλους εκεί.


Μια στιγμη στον ανεμο: Το ακορντεόν ως υπερόπλο...\nΑριστείδης Μπαλτάς, απο την Αυγη...\nΗ φράση "συνταγματικό τόξο" παραπέμπει σε στιγμές ειδυλλιακές. Φέρνει στο νου το ουράνιο τόξο, με τα πολλά αυστηρώς συντεταγμένα χρώματά του, το φιλικό σχήμα που αναδύεται στο φόντο του γαλάζιου ουρανού μετά την καταιγίδα για να μας εμφυσήσει αισιοδοξία. Τα χρώματα του ουράνιου τόξου αντιστοιχούν στα χρώματα των κομμάτων, αυτών των πυλώνων της δημοκρατίας μας. Το ουράνιο τόξο σχηματίζεται από όλα τα χρώματα. Οπότε η αντιστοιχία διατηρείται. Γιατί, όπως αρμόζει, το Σύνταγμά μας έχει μεριμνήσει έτσι ώστε να περιλαμβάνονται στο τόξο του όλα τα κόμματα, όλες οι αποχρώσεις της πολιτικής θέσης και της πολιτικής άποψης. Εκτός από το μαύρο. Το οποίο ως γνωστόν δεν είναι χρώμα, αλλά καταπίνει όλα τα χρώματα. Λαμπρά. Η γλωσσοπλαστική φαντασία παράγει στα καθ' ημάς ωραία αποτελέσματα.\nΑλλά η φαντασία των κυβερνώντων πάει παραπέρα. Ο κ. Σαμαράς και ο απεγνωσμένα προσκολλημένος σε εκείνον κ. Βενιζέλος αντιμετωπίζουν εδώ και καιρό το "συνταγματικό τόξο" σαν ακορντεόν. Έστω κι αν δεν έχουν χρησιμοποιήσει ακόμη τη λέξη. Αλλά τους την υποβάλλει, βλέπετε, το σχήμα του ουράνιου τόξου. Ακορντεόν που διαστέλλεται και συστέλλεται κατά περίσταση είτε για να περιλάβει γενναιόδωρα ακόμη και τους πεπλανημένους,\nεφόσον, βέβαια, αποκηρύσσουν τη βία οποθενδήποτε κι αν προέρχεται, είτε για να αποβάλει στον μαύρο καιάδα της αντισυνταγματικότητας τα άκρα, τα οποία ενώ είναι καταστατικά πάντοτε δύο -δύο είναι τα άκρα του ακορντεόν- παραδόξως συμπίπτουν πάντοτε σε ένα. Προφανώς γιατί η βία καθ' εαυτή -ό,τι κι αν νομίζουν ότι σημαίνει τούτη η ακραία ανοησία- είναι μαύρη. Δηλαδή δεν έχει χρώμα.\nΠώς γίνεται και τα δύο πάντοτε συμπίπτουν σε ένα; Η εικόνα του ακορντεόν το εξηγεί: τα εκτός ακορντεόν άκρα, τα άκρα της βίας καθ' εαυτήν, συμπίπτουν στο ότι προωθούν τον εμφύλιο πόλεμο. Γιατί; Γιατί έτσι. Γιατί έτσι τους αρέσει. Εντός ακορντεόν τοποθετούνται ακλόνητα όσοι αποδέχονται τον δυστυχώς επιβεβλημένο δυστυχώς μονόδρομο. Και, προσωρινά τουλάχιστον, γίνεται δεκτό εκεί και το υπεύθυνο ΚΚΕ. Εξαιρετικά γενναιόδωρα. Γιατί αυτό ούτε αποκηρύσσει ρητά και κατηγορηματικά τη βία οποθενδήποτε και αν προέρχεται ούτε προσυπογράφει τον δυστυχώς επιβεβλημένο δυστυχώς μονόδρομο. Αλλά είναι υπεύθυνο. Δηλαδή δεν διακινδυνεύει. Γι' αυτό του αξίζει ο σεβασμός του ακορντεόν.\nΣτη λογοτεχνία εμφανίζεται κάποιες φορές η εικόνα του τυφλού οργανοπαίκτη. Ο οποίος, αντί άλλα όργανα, συνήθως παίζει ακορντεόν. Ο κ. Σαμαράς και ο απεγνωσμένα προσκολλημένος σε εκείνον κ. Βενιζέλος έχουν αποδείξει πέραν πάσης αμφισβητήσεως ότι είναι τυφλοί. Τυφλοί τα τ' ώτα τον τε νουν τα τ' όμματα. Τυφλοί απέναντι στην ιστορία, τυφλοί απέναντι στην κοινωνία, τα βάσανα και τις αντιθέσεις της, τυφλοί απέναντι στις ιδέες, τυφλοί απέναντι στους θεσμούς. Κρατούν μόνο στα χέρια τους το ακορντεόν. Που απλώς ανοιγοκλείνουν δίκην πολιτικής βούλησης. Ανεξάρτητα από νότες και συγχορδίες. Ανεξάρτητα από κραυγές και κακοφωνίες. Η χρήση του ακορντεόν είναι τελικά το μόνο όπλο τους. Αλλά ο κ. Σαμαράς και ο απεγνωσμένα προσκολλημένος σε εκείνον κ. Βενιζέλος κυβερνούν. Οπότε το μοναδικό όπλο τους γίνεται υπερόπλο. Δηλαδή: διαλέξτε: είτε ο εμφύλιος πόλεμος στον οποίο ήδη επιδίδονται πασιχαρώς τα αιμοδιψή δύο άκρα, που τελικά είναι ένα, είτε ο ασφαλής δικός μας δυστυχώς επιβεβλημένος δυστυχώς μονόδρομος. Αυτό ακριβώς έσπευσε να διακηρύξει με εντυπωσιακή παρρησία, μόλις λίγες ώρες μετά τη δολοφονία του παλικαριού, ο δεινός στρατηγικός διαχειριστής του υπερόπλου εκ μέρους του κ. Σαμαρά τέως Χρύσανθος. Αυτό ακριβώς επαναλαμβάνει για καιρό και κατά κόρον ένας εξίσου δεινός και επιτυχημένος στρατηγός, ο ελεύθερος σκοπευτής του κ. Βενιζέλου (με όλες τις σημασίες της γενικής) κ. Πάγκαλος. Τέως μέλος του ΚΚΕ αυτός.\nΜετά την πάνδημη υποδοχή των παρεμβάσεων του τέως Χρύσανθου και την όχι και τόσο διακριτική παρέμβαση παραγόντων εκ του εξωτερικού, γνήσιο αντιφασιστικό μένος έχει ξαφνικά καταλάβει όλα τα κανάλια και όλες τις εφημερίδες. Το ακορντεόν φαίνεται να έχει διασταλεί πέραν πάσης προσδοκίας. Τα μέλη της ναζιστικής συμμορίας τρέχουν να κρυφτούν. Κι αυτό παρά τις επικολυρικές εξάρσεις της κόρης Μιχαλολιάκου που πασχίζει ανιδιοτελώς -νέα κοπέλα αυτή- να εμψυχώσει τις κότες. Και παρά την αντεπίθεση μερίδων των κατασταλτικών μηχανισμών που έτσι έχουν μάθει να αμύνονται.\nΒεβαίως, το αντιφασιστικό μένος και το τέντωμα του ακορντεόν επιδιώκει να αποσπάσει την προσοχή από τον δυστυχώς επιβεβλημένο δυστυχώς μονόδρομο. Στόχευση που μάλλον δεν αντέχει πολύ στον χρόνο όταν η κοινωνία βρίσκεται εκεί που βρίσκεται. Άρα το ακορντεόν θα ξανακλείσει. Και θα ξανακλείσει μάλλον νωρίτερα παρά αργότερα. Οπότε, το ερώτημα που τελικά τίθεται είναι: μπορεί να αντιμετωπιστεί πολεμικά -γιατί περί αυτού πρόκειται- μια ολόκληρη κοινωνία και ένας ολόκληρος λαός με μόνο όπλο ένα ακορντεόν; Και μάλιστα όταν το ακορντεόν διαχειρίζεται ο κ. Σαμαράς και ο απεγνωσμένα προσκολλημένος σε εκείνον κ. Βενιζέλος; Έστω και με τη βοήθεια των δεινών στρατηγών τους, όπως αυτοί μάχονται μεταξύ τους ανελέητα για τη διαδοχή Γεωργαλά; Ίδωμεν. Ή, μάλλον, ας πράξουμε και θα δούμε.\nΑναρτήθηκε από axil kar στις 2:37 μ.μ.\nΕτικέτες ΑΚΡΑ, ΒΕΝΙΖΕΛΟΣ, ΚΟΙΝΩΝΙΑ, ΚΥΒΕΡΝΗΣΗ, ΜΠΑΛΤΑΣ, ΝΑΖΙ, ΣΑΜΑΡΑΣ


ΑΗΔΟΝΑ ΠΑΘΙΑΣΜΕΝΗ, ΚΑΤΑΡΑΜΕΝΗ | Apodytiriakias.gr\nΑΗΔΟΝΑ ΠΑΘΙΑΣΜΕΝΗ, ΚΑΤΑΡΑΜΕΝΗ\nΕίχε πάει στην Αμερική να σπουδάσει Ιστορία σε πανεπιστήμιο και να γίνει ηθοποιός. Και λέει ότι την βίασε κάποιος. Και επειδή είναι αυτή που είναι ο δημοσιογράφος την ρωτάει: ''Ο βιασμός ήταν στη φαντασία σας;''. Να, η απάντηση της στον δημοσιογράφο Στάθη Τσαγκαρουσιάνο:\n- Όχι, ήταν πραγματικότητα. Δεν μπορούσα να καταλάβω τι συνέβαινε. Και πήγα τότε σ' έναν γκουρού, τον Μαχαραζί, κι αυτός μ' έγδυσε. Μου 'κλεψε όλα μου τα λεφτά, τα προικιά, τα ρούχα – διαμαντένια ρολόγια, μαργαριταρένια κολιέ, βυσσινιά κεντήματα... Μ' έκλεισε στο σπίτι μου και με πήγε ζωντανή στην κόλαση. Με «πήγε» στο «Μπαρντώ», μου άνοιξε την άλλη πραγματικότητα – την πραγματικότητα της νύχτας: εκεί όπου πεινασμένα πνεύματα γυρνάνε σαν αράχνες και τα τυλίγει όλα μια γκρίζα, σκοτεινή ατμόσφαιρα. Μου υπέβαλε την ιδέα πως είμαι αμαρτωλή, επειδή δεν τον προσκύνησα μόλις τον είδα και είπα ότι μου θύμιζε μαφιόζο. Από εκδίκηση, με κατατρόμαξε.\nΦλέρυ Νταντωνάκη. Η φωνή. Η τεράστια ελληνική φωνή στο ''Μεγάλο Ερωτικό'' του Μάνου Χατζηδάκι. Μια καταραμένη, που είχε ανοίξει παρτίδες με κλινικές ψυχιατρικές. Μια ζωή βασανισμένη που δεν χώραγε πουθενά. Σκέτο αερικό. Κυκλοθυμική. Απείθαρχη. Ένα αγρίμι αρνιόταν στην πραγματικότητα το δώρο της φύσης, αυτή τη σπαρακτική φωνή, και τόσο ερωτική, που έβγαινε από τα μέσα της.\nΔιαβάζω στο βιβλίο του Γιώργου Λιάνη ''Φλέρυ Νταντωνάκη - Η Φεγγαρική Αηδόνα'' την κουβέντα του ποιητή; '' Τόσο φοβισμένη που όταν της παίρνουν κάτι τους ευγνωμονεί γιατί της αφήνουν την ανάμνηση του'' - Τάσος Λειβαδίτης.\nΗ Ελευθερία Παπαδαντωνάκη, όπως είναι το πραγματικό της όνομα, γεννήθηκε στην Αθήνα Μάιο του 1937. Το 1965 κυκλοφόρησε ο πρώτος της δίσκος με τίτλο Fleury: The isles of Greece (μετάφραση: Φλέρυ, τα νησιά της Ελλάδας), ένα ετερόκλητο ρεπερτόριο από λαϊκά άσματα του Απόστολου Καλδάρα, βραζιλιάνικες μπόσα νόβα και τρία κομμάτια του Μίκη Θεοδωράκη. Δεν είχε κουλτούρα επαγγελματία. Τι ήθελε, τι έψαχνε; Ο Λιάνης την γνώρισε στις συντροφιές του Μάνου Χατζηδάκι, στο στέκι του, στο εστιατόριο ''Μαγεμένος Αυλός'', γράφει;\n''Αγάπη έψαχνε, και όπου έβρισκε τα έδινε όλα... Για μένα ήταν το πιο ανοξείδωτο ανθρώπινο πλάσμα. Φορούσε το ''δακτυλίδι του μηδενός''. Όταν τραγουδούσε η Φλέρυ, a capella, μεθούσε η μέρα μου πριν καν αρχίσει. Τέτοια έναστρη φώτιση δεν έχει μετασυμβεί με άλλον Έλληνα τραγουδιστή. Ο ποιητής Νίκος Καρούζος θα έλεγε ''Αυτή η αλήτισσα έχει μια χλιδή αιωνιότητας''. Πολλά χρόνια δεν εμπιστευόμουν τον εαυτό μου να γράψει τη βιογραφία της. Γιατί η Φλέρυ ήταν ένα αποδημητικό πτηνό, δεν στάθηκε ποτέ κάπου, συνεχώς ταξίδευε. Κανείς δεν ξέρει τα μέρη που πήγε και τι έκανε εκεί. Ψάχνοντας στα πέρατα της γης τόσο πολύ τον εαυτό της, στο τέλος τον έχανε... Αλλόκοτη ομορφιά. Μια κρεολή. Δόθηκε παθιασμένα στους άνδρες, αλλά δεν νομίζω να μας είχε σε μεγάλη εκτίμηση. Θα την χαρακτήριζα ''απείραδρο''...''.\nΗ Φλέρυ Νταντωνάκη πέθανε το 1998, σα σήμερα στις 18 Ιουλίου. Όσοι προσπαθούν, και με τις καλύτερες προθέσεις, να την απομυθοποιήσουν, απλά προσθέτουν κι άλλο στο μύθο της.\nΚΑΘΑΡΟΣ Ο ΟΥΡΑΝΟΣ, ΕΛΕΓΕ Η ΠΡΟΒΛΕΨΗ...


Ο κόσμος μου όλος ο κόσμος – ΤΡΙΚΚΗPress – Τα νέα των Τρικάλων\nΟ κόσμος μου όλος ο κόσμος Reviewed by Momizat on Σεπ 21 . Δημήτρης Κουρέτας Καθηγητής Πανεπιστημίου Θεσσαλίας Πάνε χρόνια τώρα που διαβάζω και ακούω αποσπασματικά πολλούς στην Ελλάδα, είτε στις εφημερίδες είτε στην τηλ Δημήτρης Κουρέτας Καθηγητής Πανεπιστημίου Θεσσαλίας Πάνε χρόνια τώρα που διαβάζω και ακούω αποσπασματικά πολλούς στην Ελλάδα, είτε στις εφημερίδες είτε στην τηλ Rating: 0\nΔημοσιεύτηκε στις: 21 Σεπτεμβρίου, 2018 στην κατηγορία: ΘΕΣΣΑΛΙΑ | σχόλια : 0\nΓια λόγους που είναι ιδιαίτερα σύνθετοι, στην Ελλάδα υπάρχει δυσκολία να παραδεχθεί ένας άνθρωπος ότι ο άλλος είναι καλύτερός του στον Χ τομέα. Το δεχόμαστε πολύ δύσκολα. Και άντε να το πούνε αυτό άνθρωποι με εμπειρίες, να πω ότι βασίζεται κάπου. Το στηρίζουν όμως άνθρωποι που οι εμπειρίες τους αρχίζουν από τη μια πλατεία και τελειώνουν στην άλλη. Αρα άνθρωποι χωρίς εμπειρίες, άνθρωποι χωρίς όραμα. Από εκεί ξεκινούν τα δύσκολα. Και γίνονται ακόμη πιο δύσκολα ή και πολύ δύσκολα όταν τέτοιοι άνθρωποι έχουν ή ασκούν παντός είδους εξουσία. Εχουν στο μυαλό το Α μοντέλο που συνήθως είναι και το μοναδικό που έχουν γνωρίσει και υποστηρίζουν ότι αυτό είναι το σωστό. Νομίζω ότι εδώ είναι και το θεμελιώδες, η βάση του επαρχιωτισμού- ο κόσμος μου είναι όλος ο κόσμος.\nΕφόσον λοιπόν δεν δέχομαι ότι υπάρχουν καλύτεροι, άρα επιβάλλω μια ισότητα η οποία με τη σειρά της επιβάλλει το μοντέλο της χρυσής μετριότητας και με τη σειρά της αυτή ένα γενικό χαμηλό επίπεδο. Όταν αυτό εδραιωθεί (βλέπε διάφορους τομείς της Ελληνικής Κοινωνίας π.χ διοίκηση στα Πανεπιστήμια, διοίκηση στον αθλητισμό, πολιτική), τότε οδηγούμαστε στην προσωπική σχέση για να εδραιώσουμε την υπεροχή μας εφόσον δεν έχουμε θεσπίσει αντικειμενικά κριτήρια. Άρα διαπλοκή.\nΚαι μετά; Μετά με μαθηματική ακρίβεια η οποιαδήποτε καλή ή κακή έκβαση είναι θέμα τύχης. Άρα η αποτυχία κατά κανόνα ακολουθεί (μη σας έρχονται στο νου τα φωτεινά παραδείγματα-εξαιρέσεις).\nΤο επόμενο βήμα λέγεται αναξιοκρατία και το τελευταίο ποιο είναι; Είναι το να μη μπορεί ένας νέος να δεσμευτεί στη ζωή του γιατί βλέπει ότι δεν μπορεί να εμπιστευτεί το σύστημα.\nΕδώ βρισκόμαστε τώρα. Είμαι σίγουρος ότι όσοι έχετε φτάσει στην ανάγνωση του άρθρου μέχρι εδώ θα αναρωτάστε: Θα πρέπει η Πολιτεία να δώσει επιτέλους όραμα στον πολίτη;\nΗ απάντηση είναι: Δεν μπορεί, γιατί στο δεδομένο πολιτικό σύστημα τα κόμματα (όλα, χωρίς καμία εξαίρεση) τρέφονται από την πολιτική αντιπαράθεση.\nΚαι η κατάσταση γίνεται πολύ δύσκολη όταν η αντιπαράθεση γίνεται ανάμεσα σε ανθρώπους των αντίπαλων πολιτικά στρατοπέδων οι οποίοι πριν εκπροσωπήσουν τον λαό (πριν 2-3 χρόνια δηλαδή), δεν τους ήξερε ούτε η μάνα τους. Και όταν λέω δεν τους ήξερε εννοώ ότι δεν είχαν κάνει σχεδόν τίποτα εκτός από την κομματική υπακοή.


Αντιγραφή περιοχών υπολογιστικού φύλλου σε έγγραφα κειμένου\nΑνοίξτε το έγγραφο κειμένου και το υπολογιστικό φύλλο.\nΕπιλέξτε την περιοχή φύλλου, την οποία θέλετε να αντιγράψετε.\nΤοποθετήστε το δείκτη του ποντικιού στην επιλεγμένη περιοχή και πατήστε το κουμπί του ποντικιού. Κρατήστε το κουμπί του ποντικιού πατημένο για λίγο και, στη συνέχεια, μεταφέρετε την περιοχή στο έγγραφο κειμένου.\nΑν τα έγγραφα δεν εμφανίζονται το ένα δίπλα στο άλλο, πρώτα μεταφέρετε το δείκτη του ποντικιού στο κουμπί του εγγράφου προορισμού. Συνεχίστε να κρατάτε πατημένο το κουμπί του ποντικιού. Εμφανίζεται το έγγραφο, και έχετε τη δυνατότητα να μετακινήσετε το δείκτη του ποντικιού μέσα στο έγγραφο.\nΕφόσον ο δείκτης βρίσκεται στη θέση στην οποία θέλετε να εισαγάγετε την περιοχή του φύλλου απελευθερώστε το κουμπί του ποντικιού. Πραγματοποιείται εισαγωγή της περιοχής φύλλου ως αντικείμενο OLE.\nΜπορείτε να επιλέξετε και να επεξεργαστείτε το αντικείμενο OLE οποιαδήποτε στιγμή.\nΓια να επεξεργαστείτε το αντικείμενο OLE, απλώς κάντε διπλό κλικ επάνω του.\nΕναλλακτικά, επιλέξτε το αντικείμενο και επιλέξτε Επεξεργασία - Αντικείμενο - Επεξεργασία ή Επεξεργασία από το μενού περιβάλλοντος. Επεξεργάζεστε το αντικείμενο στο δικό του πλαίσιο μέσα στο έγγραφο κειμένου, αλλά βλέπετε τα εικονίδια και τις εντολές μενού που χρειάζονται για τα υπολογιστικά φύλλα.\nΕπιλέξτε Άνοιγμα για να ανοίξετε το έγγραφο προέλευσης του αντικειμένου OLE.\nTitle is: Αντιγραφή περιοχών υπολογιστικού φύλλου σε έγγραφα κειμένου


O Δωδεκάλογος Του Αντρικου Χαβαλέ!!!\nΘέμα: O Δωδεκάλογος Του Αντρικου Χαβαλέ!!! Τετ Οκτ 10, 2012 4:01 pm\nΗ καφρίλα είναι ομαδικό άθλημα. Αυτός που κάνει χαβαλέ σε μια παρέα που δεν ανταποκρίνεται είναι ενοχλητικός. Αυτός που δεν το καταλαβαίνει και συνεχίζει είναι γραφικός. Αυτός που επιμένει να το κάνει καθημερινά στην τηλεόραση είναι ο Δημήτρης Ουγγαρέζος.\nΚανείς δεν πέρασε πραγματικά καλά τσιμπολογώντας σασίμι. Αντιθέτως, δέκα σουβλάκια και πέντ’ έξι μπέργκερ φτιάχνουν από μόνα τους ατμόσφαιρα. Η κρεμμυδίλα είναι ο μέγας χορηγός θετικής ενέργειας.\nΤο αλκοόλ βοηθάει\n«Τίποτα δε λειτουργεί καλά χωρίς μπίρα» – ο Όμερ Σίμπσον ξέρει.\nΚάποια στιγμή θα ’ρθει και η σειρά σου. Ο χαβαλές κάνει συστηματικό rotation, οπότε –μοιραία– θα γίνεις κι εσύ αντικείμενο του χλευασμού. Δέξου το με γενναιότητα.\nΟ χαβαλές έχει μνήμη ελέφαντα... Είναι η μέθοδος αυτοσυντήρησής του: όταν δεν έχει επικαιρότητα, ανατρέχει σε παλιά, δοκιμασμένα θέματα που δεν εξαντλούνται ποτέ. Όπως εκείνη η φάση που δε σου σηκώθηκε με την ψηλή ξανθιά.\nΚαι ποτέ δεν είναι αρκετά χοντρός. Αντίθετα με τη σάτιρα, που είναι κυρία, ο χαβαλές τα βάζει και με τους προβληματικούς. Πάνω στο χαβαλέ βγήκαν ανέκδοτα για τον Βασιλάκη Δοσούλα, τους Δίδυμους Πύργους, το τσουνάμι, τους σεισμούς. Μπορεί τις κανονικές μέρες να ακούγεται χυδαίος σαν απαγγελία με ρέψιμο, στα δύσκολα όμως γίνεται το συκώτι της κοινωνίας. Τη βοηθάει να μεταβολίζει τα αχώνευτα. Στο κάτω κάτω, αν δεν παινέψεις το σπίτι που σε πλάκωσε, θα βάλεις τα κλάματα.\nΟ σωστός χαβαλές δεν προσβάλλει τις γυναίκες. Κι αυτό γιατί σπανίως τις αναφέρει ονομαστικά. Η γενική κατηγορία «πουτάνες» δεν αφήνει σε καμία το δικαίωμα να παρεξηγηθεί προσωπικά.\nΣτο τέλος κανείς δεν τη βγάζει καθαρή. Όλο και κάτι θα σπάσει (κάνα τασάκι, κάνα ποτήρι), όλο και κάτι θα χυθεί (κάνα ουίσκι, καμιά σάλτσα μπάρμπεκιου), όλο και κάτι θα τσαλακωθεί (κάποιο πουκάμισο ή, ιδανικά, κάποια αξιοπρέπεια).\nΈξω κόμπλεξ και καημοί. Σε έναν καθαρόαιμο αντρικό χαβαλέ υπάρχει ένας πραγματικά μεγάλος εχθρός, ενίοτε και ανίκητος: το κόμπλεξ. Οι κομπλεξικοί άνθρωποι δε θα καταφέρουν ποτέ να γελάσουν πραγματικά. Γιατί πάντα από μέσα τους για κάποιο λόγο κλαίνε.\nΟ γάμος δεν τον σκοτώνει. Την ημέρα που θα βρεις γυναίκα που κάνει χαβαλέ όπως εσύ, παντρέψου. Γιατί ακόμη και αν πεθάνει ο έρωτας, ο χαβαλές θα μείνει.\nΘέμα: Απ: O Δωδεκάλογος Του Αντρικου Χαβαλέ!!! Τετ Οκτ 10, 2012 11:22 pm\nδε γουσταρουμε χαβαλε ρε εμεις.\nεμεις ειμαστε σοβαροι ανθρωποι.διαβαζουμε απολαμεσος.\nο χαβαλες και οι διασκεδαση μας χαλανε το ιματζ .\nεμεις ειμαστε προβληματικοι.συγνωμη.προβληματισμενοι ηθελα να πω.\nΘέμα: Απ: O Δωδεκάλογος Του Αντρικου Χαβαλέ!!! Πεμ Οκτ 11, 2012 12:58 am\nΘέμα: Απ: O Δωδεκάλογος Του Αντρικου Χαβαλέ!!! Πεμ Οκτ 11, 2012 1:01 am


Σπανακόρυζο με μυρωδικά και γιαούρτι - neadrasis.gr\nΣπανακόρυζο με μυρωδικά και γιαούρτι\nΑπό Μαρία Καλλέργη\t Δημοσιεύθηκε στις Νοέ 16, 2021\nΤο γνωστό σε όλους μας σπανακόρυζο σε μια ενδιαφέρουσα παραλλαγή.\nτου Δημήτρη Σκαρμούτσου\nΜερίδες:5 Χρόνος προετοιμασίας:20′ Χρόνος μαγειρέματος:40′ Έτοιμο σε:60′\n250γρ. ρύζι τύπου καρολίνα\n3 πράσα, το λευκό τμήμα\n7 κρεμμυδάκια φρέσκα\n1 ματσάκι σέλινο ψιλοκομμένο\n1 φλιτζάνι μάραθο, ψιλοκομμένο\n1 φλιτζάνι άνηθο, ψιλοκομμένο\n1/2 φλιτζάνι δυόσμο φρέσκο, ψιλοκομμένο\n100γρ. γιαούρτι 2% για το σερβίρισμα\nΚαθαρίζετε, πλένετε το σπανάκι, το κόβετε σε χοντρά κομμάτια και το αφήνετε να στεγνώνει σε τρυπητό.\nΚόβετε τα πράσα και τα κρεμμυδάκια σε ροδέλες, κρατώντας και το τρυφερό κομμάτι από τα πράσα.\nΣε φαρδιά κατσαρόλα ρίχνετε το μισό ελαιόλαδο και σοτάρετε σε χαμηλή φωτιά πράσα και κρεμμύδια, ανακατεύοντας συνέχεια για 1-2 λεπτά. Προσθέτετε το ρύζι, αφού το έχετε μετρήσει σε φλιτζάνια, ανακατεύετε 2-3 λεπτά και ρίχνετε το κρασί. Μόλις εξατμισθεί, προσθέτετε νερό διπλάσιο από το ρύζι, αλάτι, μισοσκεπάζετε την κατσαρόλα και αφήνετε το ρύζι να μισοψηθεί, ελέγχοντας τα υγρά του.\nΌταν το ρύζι έχει μισοψηθεί, προσθέτετε το σπανάκι και το υπόλοιπο ελαιόλαδο, ανακατεύετε και αφήνετε μέχρι να ψηθεί τελείως το ρύζι. Όταν το φαγητό είναι σχεδόν έτοιμο, προσθέτετε τα ψιλοκομμένα μυρωδικά, το γιαούρτι και ανακατεύετε. Αποσύρετε το φαγητό από τη φωτιά και ρίχνετε το χυμό του λεμονιού και φρεσκοτριμμένο πιπέρι. Το σερβίρετε και το συνοδεύετε με γιαούρτι.\nΕμβόλιο: Τελικό σχήμα με τρεις δόσεις και ετήσια αναμνηστική\nΠρόστιμο γιατί πήγε στο Αστυνομικό τμήμα χωρίς μάσκα\nΘρίλερ με τη διαθήκη του Ανέστη Βλάχου\nΣπανακόρυζο με κουσκούς\nΦώτης Σεργουλόπουλος ή Γιώργος Καπουτζίδης για τη Eurovision;


Εξέλιξη εξωτερικού εμπορίου Αρμενίας.\nΤο εξωτερικό εμπόριο ανήλθε σε 1,81 δις $ το α’ τετράμηνο του έτους, σημειώνοντας μείωση κατά -1,6%, οι εξαγωγές αυξήθηκαν κατά 2,3% και προσέγγισαν τα 466,5 εκ.$ ενώ οι εισαγωγές παρουσίασαν αύξηση κατά 1,3% και ανήλθαν σε 1.334,5 εκ.$. Το εμπορικό έλλειμμα παρουσίασε αύξηση κατά 0,8%.\nΤον μήνα Απρίλιο το εξωτερικό εμπόριο ανήλθε σε 490,4 εκ.$ (- 2,5%), οι εξαγωγές σε 118,6 εκ.$ (- 9,7%) και οι εισαγωγές σε 371,8 εκ.$ (- 0,4%).\nΠοσοστό 28,7% (+1,7%) του συνολικού εμπορίου διεξάγεται με χώρες Ε.Ε. 28,2% (-2,8%) με χώρες Κ.Α.Κ και το υπόλοιπο 43,1% (+4,6%) με τρίτες χώρες.\nΟι εξαγωγές προς χώρες Ε.Ε παρουσίασαν μείωση κατά -7,3%, προς χώρες Κ.Α.Κ μείωση κατά -1,2% και προς τρίτες χώρες αύξηση κατά 13,1%.\nΚύριοι αγοραστές των αρμενικών προϊόντων είναι η Ρωσία που απορροφά το 19,5% των συνολικών εξαγωγών, η Γερμανία με 10,3%, η Βουλγαρία με 9,5%, η Κίνα με 8,7%, οι Η.Π.Α και Ιράν με 5,9%, ο Καναδάς με 5,5%, το Ιράκ με 5,4%, το Βέλγιο με 5,3% και η Γεωργία με 5,2%.\nΚύριοι προμηθευτές είναι η Ρωσία με 25,1%, η Κίνα με 8,7%, η Γερμανία με 6,5%, η Τουρκία με 4,9%, η Ουκρανία με 4,1%, το Ιράν με 3,9%, η Ιταλία με 3,7%, οι Η.Π.Α με 3,4% και η Ελβετία με 3,1%.\nΚύρια εξαγώγιμα προϊόντα είναι τα ορυκτά (-1,1%), τα τρόφιμα και ποτά (+7%), τα βασικά μέταλλα (-15,6%), τα πολύτιμα μέταλλα (+19.5% και τα κλωστοϋφαντουργικά (+71,2%).\nΚύρια εισαγόμενα προϊόντα είναι οι μηχανολογικοί εξοπλισμοί (-10%), τα οχήματα (+9,2%), τα πολύτιμα και ημι – πολύτιμα μέταλλα, τα τρόφιμα (-19,1%) και τα βασικά μέταλλα (+12,6%).


➤ Ο καθορισμός μιας leaky στέγη διαρροή\nΚαθορισμός διαρροή διαρροή είναι μεγαλύτερη από ό, τι σημαντικό καθώς θα αποφύγετε οποιαδήποτε ζημιά στο σπίτι σας. Όπως νωρίτερα να διορθώσετε τη διαρροή, τόσο περισσότερα χρήματα θα κερδίσετε.\nΑνταλλακτικά και στερεώσεις\nΕξετάστε ολόκληρη την επιφάνεια της οροφής διαρροή και να εντοπίσει την κατεστραμμένη περιοχή.\nΝα είστε προσεκτικοί όταν παίρνετε την οροφή για να προληφθούν τυχόν ατυχήματα. Μπορείτε να εντοπίσετε τη διαρροή ευκολότερα εάν έχει επηρεάσει όλα τα μέρη του σπιτιού σας.\nΑφού έχετε την πληγείσα περιοχή, θα πρέπει να δείτε από τι υλικό το Υδρορροές γίνεται. Θα πρέπει να χρησιμοποιείτε τα ίδια υλικά για τις επισκευές.\nΠροσδιορίστε αν μπορείτε να κάνετε οποιαδήποτε επισκευή ή ότι θα πρέπει να αντικαταστήσουν το σύνολο της περιοχής. Εξετάστε την έκταση της βλάβης. Είναι καλύτερα αν αντικαταστήσετε ένα τμήμα ζημιά γιατί θα αποτρέψει τυχόν μελλοντικές επισκευές.\nΚαθαρίστε μακριά τα συντρίμμια, εάν το σχέδιο για την επιδιόρθωση της επιφάνειας. Χρησιμοποιήστε μια βούρτσα και νερό για να το καθαρίσει καλά. Στεγνώστε την περιοχή και να χρησιμοποιήσετε κάποιο γυαλόχαρτο για να τρίψετε. Χρησιμοποιήστε κάποια τσιμέντου στέγες ως συγκολλητικό. Καλύψτε την τρύπα με τσιμέντο. Επίσης, χρησιμοποιήστε ένα επιπλέον κομμάτι μέταλλο.\nΕάν η κατεστραμμένη περιοχή είναι μεγάλη και έχει προκαλέσει σημαντική ποσότητα βλάβης, αντικαταστήστε ολόκληρο το τμήμα της οροφής της διαρροής. Καθαρίστε τον αγωγό με μια συρμάτινη βούρτσα από την πρώτη. Τραβήξτε το κομμάτι βλάβη ή σωλήνα. Τρίψτε οποιαδήποτε παλιά κόλλα από το στόμα των υπόλοιπων τμημάτων.\nΠριν την τοποθέτηση στο νέο κομμάτι, εφαρμόζεται πολλές χάντρες της καλαφατίζει στο ένα άκρο του τμήματος αντικατάστασης. Σφίξτε το εξάρτημα μόνο αφού έχετε βεβαιωθεί ότι έχουν τοποθετηθεί σωστά.\nleaky στέγη, patching διαρροή διαρροή στέγη, διαρροές στέγη, διαρροής στέγες, επισκευές στεγών, επισκευή διαρροή στέγη, επισκευή διαρροής διαρροή στέγη, επισκευή μια διαρροή στέγη, πώς να επισκευάσει μια διαρροή στέγη, στέγη αποχετεύσεις, Τιμίου Σταυρού επισκευή διαρροής, τον εντοπισμό διαρροής διαρροή στέγη\nΟι μαρκίζα είναι ένα πολύ σημαντικό μέρος του συστήματος οροφής. Παρέχουν προστασία των υδάτινων...


Παιχνίδια Δραστηριοτήτων - Δεξιοτεχνίας : NERF ZOMBIE STRIKE DREAD BOLT #B9091\nNERF ZOMBIE STRIKE DREAD BOLT #B9091\nSKU προϊόντος: B9091\nGTIN (EAN,ISBN): 5010993416073\nΤα ζόμπι έχουν δυναμώσει και πρέπει να ενωθείς με άλλους που δίνουν μάχη με τα ζόμπι για να μπορέσετε να νικήσετε! Ο Nerf Zombie Strike Dreadbolt είναι νέος εκτοξευτής-τόξο που εκτοξεύει Zombie Strike βέλη. Εκτόξευσε βέλη στα ζόμπι για να τα νικήσεις. Αποθήκευσε τα βέλη πάνω στον εκτοξευτή! Ο Nerf Zombie Strike Dreadbolt εκτοξευτής διαθέτει 5 Zombie Strike βέλη.Περιλαμβάνει εκτοξευτή, 5 βέλη, σκόπευτρο και οδηγίες.


Marquez: «Όλο το τριήμερο μελετούσα για τον αγώνα» – automotonews\nHome » Moto GP » Marquez: «Όλο το τριήμερο μελετούσα για τον αγώνα»\n16 Ιούλιος, 2018 Moto GP 480\nΟ Marc Marquez μίλησε για τη νίκη του στο GP Γερμανίας και δήλωσε πως εργάστηκε πολύ σκληρά για κερδίσει τον αγώνα.\nΟ Ισπανός έχασε στην πρωτοπορία του αγώνα στην εκκίνηση, όμως με έναν πολύ έξυπνο, γρήγορο και αποτελεσματικό αγώνα, πήρε τη νίκη και αύξησε κι άλλο τη διαφορά στη βαθμολογία των οδηγών. Ο παγκόσμιος πρωταθλητής μίλησε για την προσέγγισή του στον αγώνα που του έδωσε την 9η του νίκη στο Sachsenring.\nΠρόσεχα τα λάστιχά μου, αλλά όταν συνειδητοποίησα ότι ερχόταν ο Valentino σταμάτησα και πίεσα για 3-4 γύρους. Η διαφορά μεγάλωσε κι άρχισα πάλι να τα προσέχω. Μελετούσα όλο το τριήμερο για τον αγώνα. Κατάλαβα ότι τα ελαστικά ήταν μαλακά κι έπρεπε να τα διαχειριστούμε και ξεκίνησα αμέσως να δουλεύω για τον Αγώνα. Ήμουν με τα φθαρμένα ελαστικά και ποτέ δεν ήμουν πρώτος στα ελεύθερα. Ακόμα και στο ζέσταμα βρήκα κάτι χρήσιμο για τον αγώνα. Έμεινα ήρεμος και δεν είχε σημασία να κάνω διαφορά στην αρχή ή στο τέλος του Αγώνα. Το σημαντικό ήταν η νίκη. Ο ρυθμός μου ήταν πιο αργός από άλλες φορές γιατί φέτος είχαμε λιγότερα δυνατά σημεία εδώ. Βρήκαμε όμως έναν καλό συμβιβασμό.\nΣτη συνέχεια, μίλησε για τον φόβο που του δημιούργησαν οι Ducati, τις οποίες πίστευε πως θα δώσει μάχη για το κορυφαίο σκαλί του βάθρου.\nΚάθε χρόνο η νίκη έρχεται και πιο δύσκολα εδώ. Πάντως, μετά τις δοκιμές φοβόμουν περισσότερο τους Lorenzo και Dovizioso. Ποτέ δεν είναι εύκολο να περάσεις μια Ducati. Ο Jorge πίεσε πολύ στην αρχή, αλλά μετά έπεσε η απόδοσή του και είπα ότι έπρεπε να τον περάσω. Ο Dovi είχε κάνει μεγάλο βήμα, αλλά προφανώς στον Αγώνα τα βρήκε σκούρα. Για τον Τίτλο; Μένουν ακόμα πολλοί Αγώνες και θα πάμε στο Brno σαν να μην έχω πλεονέκτημα.\n« GP Γερμανίας Race: Βασιλιάς ξανά στο Sachsenring o Marquez\nO Rossi αποκάλυψε τα μυστικά της εμφάνισης του Sachsenring »


Μητροπολίτης Χρυσόστομος Σμύρνης - ΕΛΕΥΘΕΡΙΑ Online\nΤης Φωτεινής Κοτσογλανίδη, προέδρου Ένωσης Μικρασιατών Μεσσηνίας “Η Ιωνία” kotsxa@gmail.com\nΓεννήθηκε στις 8 Ιανουαρίου του 1987 στην Τρίγλια της Βιθυνίας (επαρχία Προύσας), στην Προποντίδα της Μικράς Ασίας. Ήταν γιος του Νικολάου Καλαφάτη και της Καλλιόπης Λεμονίδου, οι οποίοι απέκτησαν συνολικά οκτώ παιδιά, τέσσερα αγόρια και τέσσερα κορίτσια. Ο πατέρας του ήταν νομομαθής και αντιπροσώπευε συμπολίτες του ενώπιον των τουρκικών δικαστηρίων. Επίσης, αναμιγνυόταν στα κοινά και εκλεγόταν δημογέροντας. Η μητέρα του ήταν ευλαβής χριστιανή και αναφέρεται ότι τον είχε τάξει στην Παναγία.\nΟ Μητροπολίτης Κωνσταντίνος τον χειροτόνησε διάκονο και τον προσέλαβε ως αρχιδιάκονο στη Μητρόπολη Μυτιλήνης και κατόπιν στη Μητρόπολη Εφέσου, όπου μετατέθηκε. Στις 2 Απριλίου 1897ο Μητροπολίτης Εφέσου Κωνσταντίνος εξελέγη Οικουμενικός Πατριάρχης (Πατριάρχης Κωνσταντίνος Ε΄).\nΣτις 18 Μαϊου 1897 χειροτόνησε πρεσβύτερο τον Χρυσόστομο και τον χειροθέτησε Μέγα Πρωτοσύγκελλο του Οικουμενικού Πατριαρχείου.\nΕκλέγεται παμψηφεί, στις 23 ΜαΪου 1902 Μητροπολίτης Δράμας.. Την ημέρα της εκλογής του, απευθυνόμενος στον Πατριάρχη, είπε τα εξής προφητικά: «Εν όλη τή καρδία και εν όλη τη διανοία θα υπηρετήσω την Εκκλησίαν και το Γένος, και η μίτρα, την οποίαν αι άγιαι χείρες σου εναπέθεσαν επί της κεφαλής μου, εάν πέπρωται να απολέση ποτέ την λαμπηδόνα των λίθων της, θα μεταβληθή εις ακάνθινον στέφανον μάρτυρος ιεράρχου», πράγμα που έγινε 20 χρόνια αργότερα.\nΣτις 11 Μαρτίου 1910 ο Χρυσόστομος μετετέθη στη Σμύρνη, ως Μητροπολίτης Σμύρνης.\nΤο πολύπλευρο έργο του επεκτάθηκε σε όλα τα επίπεδα της κοινοτικής ζωής -ποιμαντικό, εθνικό, κοινωνικό, εκπαιδευτικό, φιλανθρωπικό - με πρωτοποριακή πρωτοβουλία το μεγάλο κοινωνικό έργο δημιουργίας ευαγών ιδρυμάτων και αθλητικών εγκαταστάσεων για τη νεολαία.\nΥπήρξε ο τελευταίος Επίσκοπος Σμύρνης, της μιας από τις επτά Εκκλησίες της Αποκαλύψεως.\nΉταν η κορυφαία μορφή της Μικρασιατικής Καταστροφής. Ο μαρτυρικός του θάνατος από τον τουρκικό όχλο είναι άρρηκτα δεμένος με τις τελευταίες στιγμές της Ελληνικής Σμύρνης και του Μικρασιατικού Ελληνισμού. Αν και του προσφέρθηκαν πολλές ευκαιρίες να εγκαταλείψει τη Σμύρνη αυτός προτίμησε να μείνει και να συμμεριστεί την τύχη του ποιμνίου του.\nΟι χριστιανοί της Μικράς Ασίας κατευθύνονται αλλόφρονες και πανικόβλητοι προς τη Σμύρνη, το κέντρο του Μικρασιατικού Ελληνισμού. Η αποχώρηση των δυνάμεων του Ελληνικού Στρατού από τα μικρασιατικά εδάφη έχει αφήσει ελεύθερο το πεδίο δράσεως στους τσέτες, στους ζεϊμπέκους και στους ατάκτους του Κεμάλ, που προελαύνουν λεηλατώντας, βιάζοντας, καίγοντας και δολοφονώντας.\nΣτις 19 Αυγούστου 1922 ο Μητροπολίτης Σμύρνης Χρυσόστομος, ο φωτισμένος ιεράρχης, απευθύνει τα τελευταία λόγια του προς τους Σμυρνιούς, στον κατάμεστο ναό της Αγίας Φωτεινής:\nΟ Μητροπολίτης Χρυσόστομος, αεικίνητος και ακούραστος, τρέχει στην προκυμαία, στις γειτονιές, για να παρηγορήσει, να τονώσει το ηθικό των μικρασιατών. Επισκέπτεται τους προξένους των μεγάλων δυνάμεων. Τους παρακαλεί να δεχτούν πρόσφυγες στα καράβια τους. Καμμιά όμως ανταπόκριση στις αγωνιώδεις εκκλήσεις του.\nΤον συμβουλεύουν μόνο όλοι, να εγκαταλείψει τη Σμύρνη για να σωθεί ο ίδιος. Αλλά εκείνος δεν κάμπτεται. «Αρχαία παράδοσις του Eλληνικού κλήρου, αλλά και καθήκον του καλού ποιμένος» απαντά σταθερά ο μετά από λίγο εθνομάρτυρας, «είναι να παραμένει με το ποίμνιόν του… ΄Αν φύγω, θα με καταδιώκουν αι σκιαί του Ιερού Πολυκάρπου και του Αγίου Γρηγορίου του Ε΄ως προδότην και ανάξιον διάδοχόν των … Εφ΄όσον και ένας ακόμη εκ των πιστών του ποιμνίου μου ευρίσκεται ενταύθα, είμαι υποχρεωμένος να μείνω και εγώ. Αδυνατώ να σας ακολουθήσω».\nΤην ίδια ημέρα ο Χρυσόστομος, που συνεχίζει τις άοκνες προσπάθειές του για τη διάσωση του Mικρασιατικού Eλληνισμού, επισκέπτεται τον αμερικανό πρεσβευτή Χόρτον και συντάσσει την τελευταία επιστολή του, που έχει ως αποδέκτη τον Ελευθέριο Βενιζέλο:\nΕπέστη η μεγάλη ώρα της μεγάλης εκ μέρους σας χειρονομίας.\nΟ Ελληνισμός της Μικράς Ασίας, το Ελληνικόν Κράτος αλλά και σύμπαν το Ελληνικόν Έθνος καταβαίνει πλέον εις τον Άδην από του οποίου καμμία πλέον δύναμις δεν θα δυνηθή να το αναβιβάση και το σώση……….και συνεχίζει η επιστολή, που μέσα από αυτή βλέπει κάποιος τον πόνο και την αγωνία του ποιμενάρχη για τα παιδιά του…\nΟι περισσότερες πρεσβείες κλείνουν, ενώ κλειστό είναι και το Ελληνικό Προξενείο.\nΓύρω στις 6 το απόγευμα, κι ενώ χιλιάδες πρόσφυγες περιφέρονται στην προκυμαία, τα Ελληνικά πολεμικά σκάφη, με αναπεπταμένη τη σημαία, στρέφουν την πλώρη τους προς την έξοδο του κόλπου. Λίγο αργότερα το μόνο που διακρίνεται είναι ο καπνός τους, που βυθίζει την πόλη στο πένθος και στο σπαραγμό.\nΣτις 7 το απόγευμα ο διαβόητος Αριστείδης Στεργιάδης, ο ύπατος αρμοστής της Σμύρνης, εγκαταλείπει την πόλη, καθώς μεταφέρεται από μια αγγλική ατμάκατο στη ναυαρχίδα των βρετανικών ναυτικών δυνάμεων που ναυλοχούσαν εκεί, στο θωρηκτό «Σιδηρούς Δουξ».\nΤο βράδυ φθάνει στην πόλη και αναλαμβάνει τη διοίκησή της ο Νουρεντίν πασάς, ορκισμένος εχθρός του Χρυσοστόμου και μεγάλος διώκτης του Ελληνισμού.\nΟ Νουρεντίν τον συλλαμβάνει μαζί με δύο δημογέροντες στη μητρόπολη και τον οδηγεί στο φρουραρχείο.\nΤο μήνυμα του Χρυσοστόμου προς τον αδελφό του εκείνες τις κρίσιμες ώρες είναι το εξής: «Αγαπητέ αδελφέ, μας κράτησαν απόψε εμέ ως πρόεδρον της Μικρασιατικής Αμύνης, τους άλλους ως μέλη. Μην ανησυχείτε».\nΗ Εκκλησία μας έδωσε Ιεράρχες που όχι μόνο αποδείχθηκαν αντάξιοι της αποστολής τους, αλλά έδειξαν και το μεγαλείο της ψυχής τους, την γενναιότητα και την πίστη τους στα ύψιστα ιδανικά της Πατρίδος και της Πίστεως.\nΉταν σωστοί ποιμένες του λαού.\nΑγωνίστηκαν για την Πατρίδα και δεν δίστασαν να δώσουν και αυτήν ακόμα την ζωή τους, όπως ο Μητροπολίτης Σμύρνης Χρυσόστομος Καλαφάτης.


Ο ΧΑΦΙΕΣ: ΤΟ ΕΠΟΣ ΤΟΥ ΕΒΡΟΥ ΣΥΝΕΧΕΙΑ ΤΩΝ ΜΕΓΑΛΩΝ ΣΤΙΓΜΩΝ ΤΟΥ ΓΕΝΟΥΣ. ΟΙ ΦΑΝΤΑΡΟΙ ΜΑΣ ΑΡΝΟΥΝΤΑΙ ΝΑ ΦΥΓΟΥΝ ΑΠΟ ΤΙΣ ΣΚΟΠΙΕΣ ΟΤΑΝ ΤΕΛΕΙΩΝΕΙ Η ΒΑΡΔΙΑ ΤΟΥΣ!\nΤΟ ΕΠΟΣ ΤΟΥ ΕΒΡΟΥ ΣΥΝΕΧΕΙΑ ΤΩΝ ΜΕΓΑΛΩΝ ΣΤΙΓΜΩΝ ΤΟΥ ΓΕΝΟΥΣ. ΟΙ ΦΑΝΤΑΡΟΙ ΜΑΣ ΑΡΝΟΥΝΤΑΙ ΝΑ ΦΥΓΟΥΝ ΑΠΟ ΤΙΣ ΣΚΟΠΙΕΣ ΟΤΑΝ ΤΕΛΕΙΩΝΕΙ Η ΒΑΡΔΙΑ ΤΟΥΣ!\nΑπό πού να ξεκινήσουμε αδελφοί και που να τελειώσουμε;\nΑυτό το Εθνικό γεγονός μόλις ξεκίνησε και πάει με το σχέδιο του ΑΓΙΟΥ ΘΕΟΥ.\nΝα ξεκινήσουμε με τον βρώμικο ρόλο που θα παίξουν τα επόμενα 24ωρα οι Βόρειοι γείτονες μας, με τις ήξεις – αφίξεις « των δήθεν φίλων μας και των άλλων, όπως έλεγε ο ΑΓΙΟΣ ΠΑΙΣΙΟΣ, με τις πολιτικές ανοικτών συνόρων που διαλαλούν ακόμα κάποιοι εντός ημών;\nΌλες οι προθέσεις των αποφάσεων που λήφθηκαν στο ανώτερο επίπεδο πλανητικής εξουσίας συγκλίνουν ΣΤΕΝΑ – Αν. Θράκη.\nΟι ορδές που κατέκλυσαν την Αν. Θράκη και θέλουν να περάσουν στην Ελληνική Θράκη και την Μακεδονία και νοτιότερα είναι το πρόσχημα και χρησιμοποιούνται από αντίχριστα κέντρα και όχι μόνο από την τουρκία.\nΗ Ελλάδα και οι Έλληνες είναι το τυράκι στην πλανητική φάκα που στήθηκε για να τελειώσουν κάποιοι τον σουλτάνο με ευγενικό τρόπο ( ΑΓΙΟΣ ΠΑΙΣΙΟΣ) και φυσικά την ΟΡΘΟΔΟΞΗ χώρα μας που καίει τα σχέδια τους.\nΔεν θέλουν να σηκώνονται ΘΕΙΕΣ ΛΕΙΤΟΥΡΓΙΕΣ σε τούτο το ευλογημένο αλωνάκι.\nΑυτά όλα είναι γνωστά , τα αψηλάφητα ήταν αυτά που είχαμε μέσα μας και τώρα βγαίνουν σαν χείμαρρος.\nΣτο Έβρο έχουμε συνέχεια του ΕΠΟΥΣ του 40 , το ίδιο και στα ακριτικά νησιά μας.\nΦαντάροι μας, νεαρά αμούστακα παιδιά , πολλοί από αυτούς επιστήμονες που μόλις τελείωσαν τις σπουδές τους , αρνούνται να αφήσουν τις σκοπιές και τα περίπολα, όταν τελειώνει η βάρδια τους.\nΑπαιτούν να μείνουν με τους υπόλοιπους επί τω έργω της διαφύλαξης των αγιοφρούρητων συνόρων της πατρίδος.\nΑυτά άραγε τα βλέπουν αυτοί που με ανεπαρκείς και άστοχες πολιτικές κατάντησαν την χώρα « παλιόψαθα των ξένων» ;\nΑυτοί που ισοπέδωσαν ένα περήφανο λαό , αυτοί που έδωσαν πλείστες όσες αφορμές να φτάσουμε σε αυτό το σημείο;\nΗ ΕΛΛΑΔΑ βρε δεν είναι οίκος ανοχής με το τρισάθλιο ιδεολόγημα της δήθεν πολιτισμικότητας.\nΗ ΕΛΛΑΔΑ είναι κατ εξοχή πολιτισμική , οικουμενική και ανθρωπιστική πριν ακόμα εσείς ανακαλύψετε τις φαρμακερές καραμέλες.\nΑυτά τα στοιχεία της τα κουβαλάει ανέκαθεν στο γενετικό υλικό της ύπαρξης της, με πυρήνα αυτό που λέγεται ΦΙΛΟΤΙΜΟ.\nΑλλά τους φιλότιμους τους περνάτε για κορόιδά;\nΟ ΟΥΡΑΝΟΣ όμως τους αδικημένους τους ΕΥΛΟΓΕΙ\nΓΙΑΤΙ ο ΧΡΙΣΤΟΣ ανέβηκε στο ΣΤΑΥΡΟ για να μας δείξει την ΑΝΑΣΤΑΣΗ του.\nΌταν γράφαμε τον Απρίλιο του 2016 τα παρακάτω δεν γνωρίζαμε τι θα γινόταν σήμερα στον ΕΒΡΟ.\nΚαι ενώ οδηγούν την Ελλάδα με τους παραλογισμούς τους στην κατάσταση του Out Of Order δηλ. εκτός λειτουργίας, εμείς ως Έλληνες Ορθόδοξοι Δημοκράτες Ρωμιοί τούτες τις κρίσιμες στιγμές πρέπει να κινούμαστε όχι στο χώρο του παράλογου, αλλά του ΥΠΕΡΛΟΓΟΥ γιατί είναι και ο φυσικός μας χώρος.\n« κόρη μου τα φανταράκια του Έβρου σύντομα θα γίνουν η Φρουρά στην ΠΟΛΗ μου, για να δω και ΕΓΩ τα δικά μου μέρη ελεύθερα»\nΣημειωτέον η Παναγιά η Προυσιώτισσα που είναι το σέμνωμα της Στερεάς Ελλάδος και προίσταται απάσης της Ελλάδος σύμφωνα με το απολυτίκιο της¨ Της Ελλάδος απάσης συ προΐστασαι πρόμαχος και τερατουργός εξαισίων τη εκ Προύσσης εικόνι Σου¨ ήλθε στους χρόνους της εικονομαχίας από την Προύσα που βρίσκεται απέναντι από την Κωνσταντινούπολη σε ευθεία γραμμή μέσω θαλάσσης και σε απόσταση 90 χιλιομέτρων»\nΣΤΩΜΕΝ καλώς τούτες τις ώρες\nΥΓ. αδελφός σε πρωινή τηλεφωνική επικοινωνία μας είπε:\n« Κώστα, η εικόνα ιστορικό κειμήλιο που έφεραν οι δικοί μου από τις αλησμόνητες πατρίδες με τον αγιογραφικό τύπο της ΠΑΝΑΓΙΑΣ των Βλαχερνών, εδώ και μια βδομάδα δεν σταμάτησε να δακρύζει»


Προσοχή, παγίδα - Σπύρος Γρομητσάρης - gavros.gr\nΣάββατο, 30 Οκτωβρίου 2021 - 14:50\nΑπό έδρες σαν και του Αγρινίου «περνούν» τα πρωταθλήματα. Και έδρες σαν του Αγρινίου είναι γεμάτες παγίδες. Παγίδες που δεν φαίνονται με την πρώτη ματιά κι αυτό τις κάνει πιο επικίνδυνες. Βλέποντας κάποιος απλά τον βαθμολογικό πίνακα κάνει το λάθος να θεωρήσει εύκολο το ματς. Δεν είναι. Το βασικό θέμα έχει να κάνει με το ότι ο Παναιτωλικός δεν έχει τίποτα να χάσει. Ούτε άγχος θα έχει, ούτε «πρέπει» θα κρέμεται πάνω από το κεφάλι του όπως συμβαίνει με τον Ολυμπιακό.\nΟ Ολυμπιακός έχει το «πρέπει» της νίκης. Οι ερυθρόλευκοι είναι οι διεκδικητές του τίτλου που αυτή την αγωνιστική είναι μακριά από τη θαλπωρή του σπιτιού τους. Ο ΠΑΟΚ την ίδια ώρα θα υποδέχεται τον Απόλλωνα και μία μέρα μετά η ΑΕΚ τον Άρη. Το κακό είναι ότι και πάλι η ομάδα δεν είναι πλήρης. Ο Μαρτίνς θα περιμένει ως την τελευταία στιγμή για να ξέρει αν μπορεί να υπολογίζει στον Γκάρι Ροντρίγκες ενώ ο Μπουχαλάκης έμεινε πίσω λόγω μυϊκού προβλήματος.\nΑκόμα κι έτσι βέβαια υπάρχει το ρόστερ και οι επιλογές ώστε ο Ολυμπιακός να είναι κανονικός και να φύγει με τους τρεις βαθμούς της νίκης από το Αγρίνιο. Τα βασικά που απαιτούνται είναι σοβαρότητα και συγκέντρωση. Είναι από τα ματς που μετράει η ουσία, δηλαδή η νίκη και οι τρεις βαθμοί. Πέρυσι, μην ξεχνάμε, ο Ολυμπιακός κέρδισε στο γκολ στο Αγρίνιο, με 2-1. Είχε προηγηθεί με τον Φορτούνη, ισοφαρίστηκε από τον Ταχάρ και έφτασε στο 3ποντο με γκολ του Ελ Αραμπί.\nΕπίσης, φέτος η ομάδα του Αγρινίου έχασε δύσκολα (1-2) από τον ΠΑΟΚ στην έδρα της, κέρδισε στο Περιστέρι τον Ατρόμητο και απέσπασε ισοπαλία στη Λαμία. Ακόμα και κόντρα στην ΑΕΚ από την οποία ηττήθηκε 3-1 υπήρξε ένα μεγάλο διάστημα του ματς που πίεσε τους κιτρινόμαυρους πάρα πολύ και δημιουργούσε τη μία ευκαιρία μετά την άλλη. Επαναλαμβάνω, δεν είναι... βόλτα το σημερινό ματς αλλά μία ακόμα μάχη.\nΤο πόσο πολύ υπολογίζει το σημερινό ματς ο προπονητής φάνηκε στις δηλώσεις του. Όπως υπογράμμισε, θα χρησιμοποιήσει ό,τι καλύτερο έχει και κόντρα στον Παναιτωλικό αλλά και κόντρα στην Αϊντραχτ που ακολουθεί. Δεν θα κάνει διαχείριση. Εξάλλου μεσολαβούν αρκετές μέρες μεταξύ των δύο αγώνων για να κάνουν αποκατάσταση όσοι αγωνιστούν στο Αγρίνιο.\nΥΓ: Έχει γίνει μεγάλη κουβέντα για το ότι έμεινε εκτός της αποστολής που ταξίδεψε στο Αγρίνιο ο Ονιεκουρού. Τα πράγματα είναι απλά, δε χρειάζεται να τα υπερ-αναλύουμε. Όποιο δείχνουν (και) στις προπονήσεις ότι είναι σε καλή κατάσταση και υποψήφιοι για 11άδα, θα επιλέγονται. Όποιοι δείχνουν ότι θέλουν δουλίτσα ακόμα, θα μένουν Ρέντη και θα προπονούνται. Απλό είναι.\nΤο θεώρησε εύκολο, δυσκόλεψε τη ζωή του\nΤο έγραφα χθες, ώρες πριν από τη σέντρα του Παναιτωλικός-Ολυμπιακός, και κάποιοι μπορεί να με θεώρησαν υπερβολικό. Αναλύει ο Σπύρος Γρομητσάρης.\nΚαι μίλα εσύ για τις τελικές του Ολυμπιακού και το μαλλί του Ονιεκουρού\nΟι «ομορφιές» στο ΟΑΚΑ, η στήριξη στον Ολυμπιακό. Γράφει ο Σπύρος Γρομητσάρης...\nΟ απόλυτος μετρητής μιας ομάδας\nΒλέποντας κανείς το σχεδόν γεμάτο ΣΕΦ κόντρα στη Φενέρ δεν είχε παρά να αισθάνεται πραγματικά ωραία! Γράφει ο Σπύρος Γρομητσάρης.\nΤα όχι και τα ναι\n«Θα μπορούσα να γράφω για ώρα, για να αποδείξω κάτι που, για μένα, είναι προφανές». Ο Σπύρος Γρομητσάρης στο σημερινό του blog δεν σου λέει αυτό που θες να ακούσεις.


Χριστουγεννιάτικο stand up comedy με την Κατερίνα Βρανά - Greek Reporting\nΑρχική LIFESTYLE Χριστουγεννιάτικο stand up comedy με την Κατερίνα Βρανά\nΑπόψε μέσω live streaming\nΗ κωμικός Κατερίνα Βρανά ξορκίζει τα κακά του 2020 με μία σπέσιαλ διαδικτυακή παράσταση stand up comedy. ‘Έχει τίτλο «Καλή Βρανοχρονιά» και θα παρουσιαστεί απόψε, στις 10 το βράδυ, μέσω live streaming.\nΠρόκειται για μια παράσταση ανάλαφρη και διασκεδαστική, γεμάτη trivia που δεν ξέρατε ότι θέλατε να γνωρίζετε, με λαμπάκια και γιρλάντες σε γιορτινή ατμόσφαιρα και σουρεαλιστική διάθεση. «Για να ξεσκάσουμε λίγο από το βαρύ κλίμα των ημερών, να μην πάει στράφι το φετινό ρεβεγιόν, αλλά να γίνουμε μια τεράστια παρέα» όπως λέει χαρακτηριστικά η ίδια.\nΗ παράσταση θα είναι επίσης διαθέσιμη στις 29 και 30 Δεκεμβρίου, στις 12:00, 18:00, 22:00 και 02.00.\nΠροηγούμενο άρθρο«Βροχή» από… μετεωρίτες στην Ξάνθη – Δείτε βίντεο\nΕπόμενο άρθροΑπό τη μια «lockdown μέχρι τις 20 Ιανουαρίου» κι από την άλλη «ενδεχόμενο άνοιγμα του λιανεμπορίου σε ζώνες»


αλλάζει η κάρτα γραφικών σε λάπτοπ; - Kάρτες Γραφικών & 'Hχου - Insomnia.gr\nΑρχική Forums Hardware Kάρτες Γραφικών & 'Hχου αλλάζει η κάρτα γραφικών σε λάπτοπ;\nαλλάζει η κάρτα γραφικών σε λάπτοπ;\nΑπό τον botsos, 30 Δεκεμβρίου 2012 στο Kάρτες Γραφικών & 'Hχου\nΓεια σας έχω το samsung rf711 λαπτοπ και θα ήθελα να αλλάξω την κάρτα γραφικών . Καταρχήν αλλάζει; πόσο μεγαλύτερη μπορώ να βάλω; (για παιχνίδια τι θέλω π.χ. need for speed most wanted 2012) πού μπορώ να την αγοράσω και να μου την βάλουν. Δεν είμαι και πολύ ενημερωμένος σε αυτά γιαυτό σας παρακαλώ ρίξτε μου τα φώτα σας\nEξαρτατε... Αν η καρτα γραφικων ειναι ενσωματωμενη στον επεξεργααστη τοτε οχι δεν γινεται αν η καρτα ειναι chip τοτε μπορεις να την αλλαξεις...\nκαι πώς μπορώ να το δω αυτό ;;;;\nΣτα χαρακτηριστικα του pc σου... Aν εχει ιντελ επεξεργαστη και η καρτα γραφικων σου ειναι intel gma 3000 τοτε ειναι ενσωματομενη αν ειναι amd ειναι λιγο πιο δυσκολο γιατι εχει πολλα μοντελα... Κατεβασε το cpu-z που στα δειχνει αυτα ολα...\nη κάρτα γραφικών μου είναι geforce 540m\nαλλαζει μεχρι ποσα θες να δοσεις και μαλον μονο ebay θα βρεις\nAλλαζει αλλα αν δεν ξερεις πως τραβα το σε κανα τεχνικο γιατι ειναι πιο δυσκολο στα laptop να την αλλαξεις... Επισης πηγαινε εκει που το αγορασες και ρωτα αν εχουν καρτες συμβατες με το υπαρχον συστημα σου...\nΘεωρητικά έχεις μια ήδη πολύ καλή VGA για Laptop αν είναι όντως η 540m. Για να καταλάβεις για τι μιλάμε, αυτή είναι η δικιά σου στο ebay:\nΔΛΔ είσαι διατεθειμένος να δώσεις ~150 ευρώ και να το ρισκάρεις κιόλας?... Αν ΝΑΙ, εγώ με τον μόνο που θα μιλούσα θα ήταν το support της ίδιας της Samsung για να μάθεις ποιες VGA υποστηρίζει το Laptop σου. Δεν θα εμπιστευόμουν κανέναν άλλον. Εϊτε από κάποιο forum, και ειδικότερα τους ημιμαθείς/αμαθείς υπαλλήλους των καταστημάτων\nΓι αυτό φωνάζουμε ότι τα λαπτοπ δεν είναι desktop replacements και δεν κάνουν για παιχνίδια (αν δεν δώσεις μία περιουσία τουλάχιστον) αλλά η μόδα έχει κατακλύσει τα πάντα.\nΚαλα μην βιαζεστε να φτασετε στο συμπερασμα οτι αλλαζει η καρτα του,υπαρχουν και soldered 540m\nΚαι συμφωνα με αυτο εδω μαλλον ειναι\nΠανω σε αυτο προστιθεται και οτι δεν βρισκω τπτ στο net που να μιλαει για upgrade της εν λογω καρτας\nΓεια σας έχω ένα acer aspire 5732z με κάρτα γραφικών ati mobility radeon 4500 series ξερεται αν γίνεται να την αλλάξω και αν ναι ποια μπορώ να βάλω?\nΓεια σας έχω ένα acer aspire 5732z με κάρτα γραφικών ATI mobility Radeon HD 4500 series 512mb κ από ότι είδα είναι αποσπώμενη μήπως ξέρετε ποια μπορώ να βάλω ??\nΈχω το laptop DELL Inspiron 13 7000 Series με κάρτα γραφικών Intel core i5 5200U ξέρεται άμα μπορώ να αλλάξω κάρτα γραφικών και αν ναι πιά ή ποιές μπορώ να βάλω?\n1 ώρα πριν, Asteris333 είπε


Η Μελέκ Ιπέκ βγήκε από τη φυλακή. Για πρώτη φορά στη ζωή της είναι ελεύθερη\n@2021 AP Photo/Rebecca Blackwell)\nΜετά από 108 ημέρες άδικης κράτησης η Μελέκ Ιπέκ είναι ελεύθερη. Η 31χρονη Τουρκάλα είχε πυροβολήσει τον άντρα της επειδή την κακοποιούσε συστηματικά για 12 ολόκληρα χρόνια. Η ιστορία της, μαζί με τα βαθιά σημάδια βασανισμού στο πρόσωπό της κάνουν εδώ και μήνες τον γύρο του κόσμου. Ενός κόσμου που φώναζε για τη οριστική της απελευθέρωση.\nΗ Μελέκ Ιπέκ, η γυναίκα σύμβολο, έσφιξε και πάλι στην αγκαλιά της τις δύο μικρές της κόρες. Η Μελέκ παρέμεινε στη φυλακή για περίπου 3 μήνες γιατί σκότωσε τον βασανιστή της. Τον άνδρα που λίγο πριν ξεψυχήσει, την κοπανούσε με όλη του τη δύναμη στο πρόσωπο με μια καραμπίνα, κορυφώνοντας έναν βασανισμό που διήρκησε πολλές, πολλές ώρες. Κι όλα αυτά, και πολλά ακόμα, μπροστά στα μάτια των παιδιών τους, δύο κοριτσιών 6 και 8 ετών. Λίγες εβδομάδες αργότερα, η χώρα της θα αποσυρόταν από τη Συνθήκη της Κωνσταντινούπολης, την πρώτη δεσμευτική συνθήκη στον κόσμο για την πρόληψη και την καταπολέμηση της βίας κατά των γυναικών, η οποία προέβλεπε ακριβώς αυτό που λείπει δραματικά αυτή τη στιγμή, σε μέρη όπως η Τουρκία: σαφές νομοθετικό πλαίσιο για την καταπολέμηση της ενδοοικογενειακής βίας και παρόμοιων εγκλημάτων με κριτήριο το φύλο.\nΜελέκ Ιπέκ, μια γυναίκα σύμβολο στον αγώνα κατά της έμφυλης βίας\nΗ Μελέκ Ιπέκ ήταν το σαδιστικό υποκείμενο του συζύγου της ο οποίος την κατακρεουργούσε ψυχικά και σωματικά για χρόνια. Η περιγραφή της τελευταίας φοράς που ο Ραμαζάν άγγιξε τη γυναίκα του είναι χαρακτηριστική: «Μου έδειξε το τουφέκι. Τον παρακαλούσα να μην μας σκοτώσει, να πάψει πια. Όταν συνειδητοποίησα ότι επρόκειτο να πυροβολήσει στ’ αλήθεια, πήγα μπροστά από τα παιδιά μου. Οι δύο κόρες μου έκλαιγαν αγκαλιασμένες. Έσπρωξα το τουφέκι από τα χέρια του, στόχος μου ήταν να διώξω τα παιδιά μου από το δωμάτιο. Εν τω μεταξύ, αυτός πυροβόλησε κιόλας, η σφαίρα ευτυχώς βγήκε έξω από το παράθυρο. Η άντρας μου μού έδειξε ξανά το τουφέκι και τον παρακάλεσα να μην πυροβολήσει ξανά. Αυτή τη φορά κατεύθυνε το τουφέκι προς τα παιδιά μας».\nKızlarının anneye koşması beni bitirdi 🥺🥺🥺😢😢\nAllah razı olsun hakimden.😢😢🥺#melekipek pic.twitter.com/uPqt6Z0Qd7— Gam❤ze💛 (@sorun444) April 26, 2021\n«Με απείλησε ότι πρώτα θα με κάνει να δω τις κόρες μου νεκρές κι ύστερα θα σκότωνε κι εμένα. Φοβόμουν πολύ, έτρεμα. Με χτύπησε στο κεφάλι και στο πρόσωπο με τη λαβή του όπλου. Με έσυρε από τα μαλλιά στο άλλο δωμάτιο και με χτύπησε με τα πόδια του και τα χέρια του κι εκεί, καθώς ήμουν πεσμένη κάτω. Πήρε το τηλέφωνο από την τσέπη μου και συνέχιζε να με βαράει στο πρόσωπο.Μου είπε να κάνω ησυχία, αλλά εγώ ούρλιαζα μέχρι που με έσφιξε τόσο πολύ στον λαιμό που υποθέτω ότι έχασα τις αισθήσεις μου. Κατάλαβα πως με είχε βιάσει ενώ ήμουν αναίσθητη» περιγράφει η Μελέκ Ιπέκ. «Ο άντρας μου έκανε μπάνιο και καθάριζε τους τοίχους από ίχνη αίματος σαν να μην είχε συμβεί τίποτα απολύτως. Ύστερα, άρχισε πάλι τις απειλές, αυτή τη φορά με ένα μαχαίρι που ακουμπούσε κάτω από το στήθος μου, μια κάτω από τον αριστερό μαστό, μια κάτω από τον δεξιό. Δεν μπορούσα να κοιμηθώ. Του ζήτησα να αφαιρέσει τις χειροπέδες, αλλά μάταια».\nTahliyenin ardından Beraat aldığı günü de görmek istiyoruz . İnsan bir durum tam sonuçlanmadan sevinemiyor, her an her şey olabilir tedirginliği yaşıyor . Bundan sonra güzel bir hayatın olsun #melekipek pic.twitter.com/wmbTqyGD9v— Saadet Özkan (@SaadetOzkanEfe) April 27, 2021\n«Εκείνος συνέχιζε τις απειλές ότι θα με σκοτώσει το επόμενο πρωί και τέτοια. Τα κορίτσια μου ήταν στο άλλο δωμάτιο. Δεν μπορούσα να κοιμηθώ, γιατί φοβόμουν και κρύωνα. Το πρωί αυτός έφυγε για την πρωινή προσευχή και με άγριο ύφος μας είπε να τον περιμένουμε. Με δυσκολία σύρθηκα και εντόπισα το όπλο.\nΚατάφερα να το κρατήσω στα χέρια μου και τον περίμενα να γυρίσει, με σκοπό να τον φοβίσω και να τον κάνω να σταματήσει. Όταν η πόρτα του δωματίου άνοιξε απότομα, εγώ στεκόμουν στην άκρη, τρόμαξα και το όπλο εκπυρσοκρότησε. Πρώτα, σκέφτηκα ότι μόλις είχα σκοτωθεί μόνη μου. Ύστερα, τον είδα νεκρό, πεσμένο κάτω, να αιμορραγεί.\nΠήρα αμέσως τηλέφωνο για να ενημερώσω την χωροφυλακή ότι είχα μόλις πυροβολήσει τον άντρα μου. Η πόρτα χτύπησε, η χωροφυλακή και το ασθενοφόρο ήρθε. Ο χωροφύλακας έβγαλε τις χειροπέδες μου και ντύθηκα. Έχω μετανιώσει που αφαίρεσα μια ζωή, αλλά αν δεν το έκανα θα είχαν χαθεί τρεις: η δική μου και, κυρίως, των δύο μου παιδιών».\nIşkenceci sapıklar bir kez daha düşünsün….#melekipek tahliye ✌👏 pic.twitter.com/fw1bmHjjdH— IZMIR (@ikotosu) April 26, 2021\nΌπως δήλωσε ο δικηγόρος της, όταν την επισκέφθηκε στη φυλακή και τη ρώτησε πώς είναι, η Μελέκ Ιπέκ του απάντησε: «Τουλάχιστον εδώ δεν θα με δείρει κάποιος απόψε». «Ο πατέρας μου δεν θα έρθει ποτέ ξανά, σωστά; Δεν θα με κακοποιεί κανείς πια» ήταν η αντίδραση της κόρης τους. Πλέον καμία τους, δεν έχει να φοβάται τίποτα. Έχουν η μία την άλλη. Είναι ελεύθερες.


Καίει το λίπος της κοιλιάς, Flylady χάσουν βάρος\nΑΥΤΕΣ είναι οι 20 Τροφές για Κοιλιά Πλάκα!ententiki.com – the home issue\nΚαίει το λίπος της κοιλιάς, 10 τροφές που καίνε το λίπος της κοιλιάς! | Alfavita\nShoujo απώλεια βάρους manga\nΒάλ' τες στο πρόγραμμα. Το πάχος της κοιλιάς είναι κάτι που απασχολεί έντονα τις γυναίκες στα 50 τους, καθώς το λίπος συσσωρεύεται σε αυτή την περιοχή και ως εκ τούτου, ενοχλεί αρκετά τις γυναίκες και είναι δύσκολο να φύγει.\nΥπάρχουν τροφές όμως που μπορούν να σας βοηθήσουν να «κάψετε» το λίπος: 1.\nΑβοκάντο: Έχει δύο θρεπτικά συστατικά που αποτελούν το κλειδί για τη μείωση του λίπος της κοιλιάς: φυτικές ίνες που μειώνουν την καίει το λίπος της κοιλιάς 11 έως 17 γραμμάρια ανά αβοκάντο και μονοακόρεστα λιπαρά, τα οποία μελέτες έχουν δείξει ότι στην μειώνουν τοπικά το λίπος της κοιλιάς! Φυστικοβούτυρο: Εντάξει, δεν είναι μόνο το φυστικοβούτυρο, αλλά όλοι οι σπόροι και ξηροί καρποί και κυρίως: Τα φιστίκια, τα καρύδια, τα αμύγδαλα, οι σπόροι κολοκύθας, οι ηλιόσποροι και ο λιναρόσπορος.\nΘα σας κρατήσουν χορτάτους για μεγάλο χρονικό διάστημα και είναι γεμάτοι με λίπη και μέταλλα που καίνε το κοιλιακό λίπος. Λαχανικά, όπως το μπρόκολο, το κουνουπίδι, το λάχανο και τα λαχανάκια Βρυξελλών, περιέχουν ειδικά φυτοθρεπτικά συστατικά, όπως ινδόλη — 3 — καρβινόλη I3Cτα οποία βοηθούν στην καταπολέμηση του λίπους της κοιλιάς. Αυγά: Είναι θρεπτικά και γεμάτα με πρωτεΐνες που βοηθούν στην καύση του κοιλιακού λίπους, ενώ περιέχουν βιταμίνες Β6, Β12, Α, D, E και Κ, ασβέστιο, σίδηρο, φώσφορο, ψευδάργυρο και ωμέγα -3 λιπαρά οξέα.\nΕπίσης, σας χορταίνουν για περισσότερη ώρα. Επιλέξτε τα αυγά από κοτόπουλα ελευθέρας βοσκής, για να πάρετε περισσότερες θρεπτικές ουσίες. Μαύρη σοκολάτα: Είναι γεμάτη αντιοξειδωτικά, σχεδόν οκτώ φορές περισσότερο από τις φράουλες και περιέχει διεγερτικά που μπορεί να έχουν θετική επίδραση στην καύση του λίπους, όπως θεοβρωμίνη και καφεΐνη.\nΠεριέχει επίσης ελαϊκό οξύ, το οποίο είναι ένα μονοακόρεστο λίπος. Βρώμη: Γεμάτη φυτικές ίνες και πάντα ολικής αλέσεως.\nΑποφύγετε την επεξεργασμένη βρώμη, που συνήθως έχει υψηλή περιεκτικότητα σε ζάχαρη. Προσθέστε κανέλα, μερικά καρύδια, μούρα και μια φυσική γλυκαντική ουσία για γεύση. Φασόλια: Όλα τα είδη έχουν 6 ή περισσότερα γραμμάρια φυτικών ινών ανά ½ φλιτζάνι.\nΟι φυτικές ίνες καθαρίζουν το σώμα από «τοξικά απόβλητα» και έτσι μειώνεται η διόγκωση της κοιλιάς. Μούρα: Είναι καίει το λίπος της κοιλιάς σε φυτικές ίνες, οι οποίες επιβραδύνουν την απορρόφηση της ζάχαρης και είναι γεμάτα βιταμίνες που μπορούν να καταπολεμήσουν τη λιγούρα.\nΚανέλα: Οι ερευνητές έχουν βρει ότι η κανέλα περιέχει έναν τύπο αντιοξειδωτικού που αυξάνει την ευαισθησία στην ινσουλίνη και βοηθά αποτελεσματικά στη σταθεροποίηση του σακχάρου στο αίμα. Με λίγα λόγια: θα αποθηκεύετε λιγότερο λίπος στην κοιλιά.\nΠιπεριές τσίλι: Μελέτες έχουν δείξει ότι το δραστικό συστατικό στις πιπεριές τσίλι και στη σκόνηπου ονομάζεται καψαϊκίνη, αυξάνει την καύση θερμίδων, σταθεροποιεί τα επίπεδα σακχάρου στο αίμα που μειώνει την αποθήκευση λίπους και είναι ένα ισχυρό αντιοξειδωτικό.\nΓιαούρτι: Το παραδοσιακό γιαούρτι είναι πλούσιο σε προβιοτικά που καταπολεμούν τη διόγκωση της κοιλιάς. Θαλασσινά: Περιέχουν μονοακόρεστα λιπαρά που αποτρέπουν το λίπος στην κοιλιά. Γαλοπούλα: Όχι μόνο το κρέας γαλοπούλας άσπρο κατά προτίμησηαλλά κάθε άπαχο κρέας, είναι μια καλή "βοήθεια" στην καύση του κοιλιακού λίπους.\nΜήλα: Ένα μήλο την ημέρα τον γιατρό τον κάνει πέρα! Σε μία μελέτη του Πανεπιστημίου της Βραζιλίας, φαίνεται πως άτομα που έτρωγαν 3 μήλα ενώ ήταν σε δίαιτα, έχασαν περισσότερο βάρος από όσους δεν έτρωγαν μήλα.\nΤο μήλο περιέχει πηκτίνη, βιταμίνη C, βήτα-καροτένιο, φλαβονοειδή, αντιοξειδωτικά και βιταμίνες.\nΝτομάτες: Μία μεγάλη ντομάτα περιέχει μόνο 33 θερμίδες. Ένα συστατικό της ντομάτας το 9-oxo-ODA, επηρεάζει το ποσοστό λιπιδίων στο αίμα. Διαβάστε τη συνέχεια στο www.\nΥΓΕΙΑ 5 Τροφές που καίνε το λίπος της κοιλίας «Η απώλεια βάρους ήταν, είναι και θα είναι εξίσωση με δύο παραμέτρους: την σωματική άσκηση και τη διατροφή». Όταν λέμε σωματική άσκηση μην τρομάζετε! Εννοούμε από λίγα λεπτά έστω και μισή ώρα την ημέρα έντονο περπάτημα ή οποιαδήποτε άλλη άσκηση επιθυμείτε.\nΠώς να χάσετε κιλά χωρίς γυμναστική: Το μυστικό πριν από κάθε γεύμα\nΦθηνά Ξενοδοχεία σε Αόστα, Ιταλία Προσφορές\nΤα απίστευτα αποτελέσματα απώλειας βάρους του Cytomel T3 / T4 | ententiki.com\n23 Best αβοκάντο λαβ images | Food recipes, Food, Eat\nΒούτυρο stew χάνουν βάρος


Εμφάνιση άρθρων βάσει ετικέτας: Αλεξίου - Aetofolia\nΟΙ «ΠΟΥΘΕΝΑΔΕΣ» ΣΑΣ ΕΝΗΜΕΡΩΝΟΥΝ ΣΧΕΤΙΚΑ ΜΕ ΤΗΝ ΔΙΚΗ ΓΙΑ ΤΟ ΠΑΡΑΧΩΡΗΤΗΡΙΟ – Ν.2.\n(ΣΧΕΤΙΚΑ ΜΕ ΤΗΝ ΠΡΟΣΚΛΗΣΗ ΤΗΣ Γ.Σ.)\nΤα όσα έγιναν στην δίκη για την ακύρωση του παραχωρητηρίου της Ερασιτεχνικής στην «Δικέφαλος 1924 Α.Ε.», αλλά κυρίως τα όσα εγγράφως υποστηρίζει η Ερασιτεχνική θα μας κρατούν απασχολημένους το επόμενο διάστημα. Ειδικά όσα υποστηρίζει η Ερασιτεχνική -με τα οποία όπως μας καθησυχάζει σύσσωμος ο Κ.Α.Τ. «καταρρίπτονται» οι αιτιάσεις των προσφευγόντων στην Δικαιοσύνη για την ακύρωση της Γ.Σ. και κατ’ επέκταση του παραχωρητηρίου- έχουν ΜΕΓΑΛΟ ενδιαφέρον, γιατί τα υποστηρίζει ενώπιον Δικαστηρίου όπου οι μπούρδες δεν περνάνε. Αφού λοιπόν το δίκιο το έχει με το μέρος της η πλευρά της Α.Ε.Κ. γιατί ν’ ασχοληθούμε με όσα υποστηρίζουν οι «άλλοι» (οι «κακοί» της υπόθεσης);\nΠέμπτη, 19 Ιανουάριος 2017 00:00\nΤΑ ΤΕΛΕΥΤΑΙΑ ΝΕΑ ΤΗΣ «ΕΝΙΑΙΑΣ Α.Ε.Κ.» ΑΠΟ ΤΟ Γ.Ε.ΜΗ.\n(ΤΑ ΠΑΙΧΝΙΔΙΑ ΤΗΣ ΔΗΜΟΣΙΟΤΗΤΑΣ ΤΩΝ ΑΠΟΦΑΣΕΩΝ ΤΩΝ Α.Ε.)\nΤο ψάξιμο στους λογαριασμούς του Γενικού Εμπορικού Μητρώου (Γ.Ε.ΜΗ.) των Α.Ε. Της «ενιαίας Α.Ε.Κ.» κάποτε εκτός από τους καρπούς που αποδίδει είναι απόλυτα διαφωτιστική των μεθόδων που ακολουθούνται. Πριν σας ενημερώσουμε για τα ευρήματα μας σας υπενθυμίζουμε ότι στην κατηγορία «ΣΥΝΔΕΣΜΟΙ» υπάρχει ένα μεγάλο πλήθος λογαριασμών Γ.Ε.ΜΗ. που εκτός από τις Α.Ε. της Α.Ε.Κ. φιλοξενεί και τις αντίστοιχες των Γαύρου, Π.Α.Ο. & Π.Α.Ο.Κ.\nΠέμπτη, 01 Δεκέμβριος 2016 00:00\nΤΕΛΙΚΑ ΚΑΙ ΓΙΑ ΤΟ ΓΗΠΕΔΟ ΦΤΑΙΕΙ Η Ε.Ε.Α.\n(ΟΤΑΝ ΜΙΑ ΕΠΙΤΡΟΠΗ ΔΕΧΕΤΑΙ ΝΑ ΚΑΝΕΙ «ΧΑΡΕΣ»)\nΕδώ και λίγα χρόνια στην Ελλάδα όσοι ψάχνουν να βρούν το δίκιο τους έχουν στην διάθεση τους ένα νέο πεδίο αντιπαράθεσης, τις Ανεξάρτητες Αρχές. Στις Ανεξάρτητες Αρχές αλλά και σε κάθε είδους Επιτροπές το Κράτος έχει εκχωρήσει πλήθος ρυθμιστικές και ελεγκτικές αρμοδιότητες. Τις έχει επιπλέον επιφορτίσει με την υποχρέωση να παρέχουν κάθε λογής άδειες. Φυσικά οι αποφάσεις των Αρχών και των Επιτροπών αυτών υπόκεινται στον έλεγχο της Δικαιοσύνης, αλλά αυτό δεν σημαίνει ότι προκαλούν λιγότερη αίσθηση κάποιες απ’ αυτές.\nΤρίτη, 25 Οκτώβριος 2016 00:00\nΣΧΕΤΙΚΑ ΜΕ ΤΟΥΣ ΛΟΓΟΥΣ ΓΙΑ ΤΟΥΣ ΟΠΟΙΟΥΣ Η Ε.Ε.Α. ΠΡΕΠΕΙ ΝΑ ΚΑΘΑΙΡΕΣΕΙ ΤΟΝ ΑΛΕΞΙΟΥ ΑΠΟ Π.Α.Ε. & Κ.Α.Ε.\n(ΑΠΑΝΤΩΝΤΑΣ ΣΤΟ ΥΠΟΜΝΗΜΑ ΤΟΥ)\nΑπό την προηγούμενη Πέμπτη 20 Οκτώβρη -και εν αναμονή της απόφασης της Ε.Ε.Α. για τον Αλεξίου- γίναμε αποδέκτες πλήθους ερωτημάτων σχετικά με την καταγγελία ενεργού και ταμειακά ενήμερου μέλους της Ερασιτεχνικής στην Ε.Ε.Α. με την οποία ζητούνταν να κηρυχτεί έκπτωτος ο Αλεξίου από τα Δ.Σ. των Π.Α.Ε. & Κ.Α.Ε. στα οποία συμμετέχει. Αν και έχουμε ασχοληθεί και άλλες φορές με το ζήτημα αυτό (βλέπε εδώ, εδώ, εδώ & εδώ), κρίναμε ωστόσο ότι θα ήταν χρήσιμη η περιληπτική αναφορά που ακολουθεί και η οποία έχει την μορφή απαντήσεων σε συγκεκριμένα ερωτήματα. Έχουν σκόπιμα παραλειφθεί οποιεσδήποτε λεπτομέρειες δεν χρειάζονται για την κατανόηση της υπόθεσης.\nΗ «ΜΑΝΑ» Α.Ε.Κ. ΨΑΧΝΕΙ ΑΚΟΜΑ ΤΟΝ «ΔΙΟΙΚΗΤΙΚΟ ΗΓΕΤΗ» ΤΗΣ (ΕΝΔΙΑΦΕΡΕΤΑΙ ΚΑΝΕΙΣ ΓΙΑ ΤΗΝ ΘΕΣΗ;)\nΗ «ΜΑΝΑ» Α.Ε.Κ. ΨΑΧΝΕΙ ΑΚΟΜΑ ΤΟΝ «ΔΙΟΙΚΗΤΙΚΟ ΗΓΕΤΗ» ΤΗΣ\n(ΕΝΔΙΑΦΕΡΕΤΑΙ ΚΑΝΕΙΣ ΓΙΑ ΤΗΝ ΘΕΣΗ;)\nΗ πλέον συνήθης παρανόηση για τον Ερασιτεχνικό Αθλητισμό οφείλεται στο επίθετο «ερασιτεχνικός». Όσοι είναι «έξω από τον χορό» νομίζουν ότι δεν απαιτούνται πολλά λεφτά για την λειτουργία των ερασιτεχνικών σωματείων και πως το πάθος και η διάθεση προσφοράς/αυτοθυσίας των μελών της Διοίκησης του αρκούν. Όσοι όμως είναι κοντά ή και μέσα στα σωματεία γνωρίζουν καλύτερα.\nΒρίσκεστε εδώ: Αρχική Σύνδεσμοι Εμφάνιση άρθρων βάσει ετικέτας: Αλεξίου


Ο Δημήτριος Παπασπύρου (1902-1987) ήταν δικηγόρος, πολιτικός και Πρόεδρος της Βουλής. Γεννήθηκε στη Λειβαδιά το 1902 (κατ΄ άλλους το 1901). Τελειώνοντας τις γυμνασιακές του σπουδές στη Θήβα, σπούδασε νομικά στο Πανεπιστήμιο Αθηνών και το 1923 άρχισε να δικηγορεί στη Λειβαδιά.\nΓρήγορα αναμίχθηκε με την πολιτική και εντάχθηκε στο "Προοδευτικό Κόμμα" του Γ. Καφαντάρη, όπου μετά το θάνατο αυτού παρέμεινε ανεξάρτητος μέχρι που εντάχθηκε τελικά υπό τον Νικόλαο Πλαστήρα στο κόμμα "ΕΠΕΚ". Στις εκλογές του 1950 εκλέχθηκε βουλευτής Αττικοβοιωτίας και συνέχισε να επανεκλέγεται το 1951 και το 1953. Στη συνέχεια εντάχθηκε στο κόμμα του Κέντρου και χρημάτισε Υπουργός της Δικαιοσύνης.\nΟ Δημήτριος Παπασπύρου ήταν ο εισηγητής του Συντάγματος του 1952, (που ίσχυσε από 1-1-1952). Επίσης επί της υπουργείας του ψηφίσθηκε ο νόμος 2058 "Περί μέτρων ειρηνεύσεως", ως και ο νόμος 2142 του 1952 περί βελτιώσεως της οικονομικής θέσεως του δικαστικού κλάδου. Τον Ιούλιο του 1953 ανέλαβε τη διεύθυνση των αθηναϊκών ημερήσιων εφημερίδων "Ελεύθερος λόγος" και "Αθηναϊκή".\nΣτη συνέχεια το 1956 εκλέχθηκε βουλευτής με το κόμμα ΦΙΔΕ. Στις εκλογές του 1961 εκλέγεται βουλευτής με το κόμμα της Ένωσης Κέντρου όπου και επανεξελέγη το 1963 και το 1964. Στην Αποστασία του 1965 συμμετείχε στο πρώτο κύμα αποστατών βουλευτών από την Ένωση Κέντρου. Μετά τη μεταπολίτευση εντάχθηκε στη Νέα Δημοκρατία όπου και επανεκλέχθηκε στις περιόδους 1974-1977 και 1977-1981.\nΟ Δημήτριος Παπασπύρου συμμετείχε σ΄ όλες τις μεγάλες πολιτικές δίκες του "ανένδοτου αγώνα" (1958-1961) καθώς και στον αντιδικτατορικό αγώνα σε όλη τη διάρκεια της Δικτατορίας (1967-1974). Δημοσίευσε μελέτες πάνω σε νομικά και ιδιαίτερα ποινικά θέματα σε νομικά κυρίως περιοδικά. Ήταν μέλος της Ελληνικής Εταιρίας Ποινικού Δικαίου και του Φιλολογικού Συλλόγου "Παρνασσός". Είχε λάβει μέρος σε πολλές πολιτικές αποστολές σε ξένα Κοινοβούλια και είχε τιμηθεί από τον Βασιλέα Παύλο και τον Βασιλέα Κωνσταντίνο, καθώς και από ξένες κυβερνήσεις, και μέχρι τελευταία επί των καθηκόντων του, με πολλά ελληνικά και ξένα παράσημα.\nΟ Δημήτριος Παπασπύρου χρημάτισε κατα σειρά:\n* Υπουργός Δικαιοσύνης, στη κυβέρνηση Πλαστήρα, από 27 Οκτωβρίου 1951 μέχρι 11 Οκτωβρίου 1952 και στη κυβέρνηση Γ. Παπανδρέου, από 8 Νοεμβρίου 1963 μέχρι 31 Δεκεμβρίου του ίδιου έτους 1963.\n* Υπουργός Προεδρίας Κυβερνήσεως, επί Γ. Παπανδρέου, από 5 Ιουνίου 1964 μέχρι 15 Ιουλίου 1965\n* Υπουργός Δικαιοσύνης (β΄ φορά) επί κυβερνήσεων Νόβα, Τσιριμώκου, Στεφανόπουλου από 16 Ιουλίου 1965 μέχρι 15 Νοεμβρίου ίδιου έτους 1965, όπου και ανέλαβε\n* Πρόεδρος της Βουλής από 15 Νοεμβρίου 1965 μέχρι 14 Απριλίου 1967, και μετά τη μεταπολίτευση\n* Υπουργός Γεωργίας, στη Κυβέρνηση Εθνικής Ενότητος (1974) και\n* Πρόεδρος της Βουλής, (β΄ φορά), από 12 Δεκεμβρίου 1977 μέχρι 19 Σεπτεμβρίου του 1981.\nΟ Δημήτριος Παπασπύρου ήταν μόνιμος κάτοικος Αθηνών, όπου και πέθανε το 1987.\n* Νεώτερον Εγκυκλοπαιδικόν Λεξικόν Ηλίου τ.15ος, σ.462\n* Πάπυρος Λαρούς Μπριττάνικα τ.48ος, σ.122\n* WHO'S WHO 1979 σ.536


Analyse Chris*: Οκτωβρίου 2008\nΚάθομαι ήρεμος, φρεσκοξυρισμένος, καλοντυμένος μπροστά στον υπολογιστή και ακούω την ‘Ωδή στη Χαρά’ του Μπετόβεν, προκειμένου να συγκεντρωθώ και να γαληνέψω. Εντός ολίγων ωρών πρόκειται να διεκδικήσω θέση στην κυβέρνηση και πρέπει να είμαι σε καλά ζεν, νοουμένου και σε ποια κυβέρνηση προτίθεμαι να διεκδικήσω θέση!\nΤο έθιμο με την ακρόαση της ‘Ωδής στη χαρά,’ ακολουθείται από τα πανεπιστημιακά μου χρόνια. Πάντοτε πριν τις εξετάσεις την παίζω -την Ωδή- για να ανεβεί η αυτοπεποίθηση μου. Πορώνομαι απίστευτα με τα βιολιά και αρχίζω να σηκώνω τα χέρια ψηλά σαν διευθυντής ορχήστρας. Με τη μουσική αυτή αισθάνομαι ότι βγαίνω από το σώμα μου εκτελώντας αστρικά ταξίδια (από εκείνα τα ταξίδια που κάνει και η αδελφή μου, ως παιδί του ’83!).\nΞαφνικά, αυτή την ηρεμία, αυτή την ψυχική αυτοτελείωση διακόπτει, ποιος; Ο πατήρ! Μπαίνει μες το δωμάτιο χωρίς καν να χτυπήσει την πόρτα (πρώτο φάουλ), αναβοσβήνει το φως για να αισθανθώ την παρουσία του και αφού προσβάλλει ανεπανόρθωτα την αισθητική μου και τον Μπετόβεν, με ρωτά:\n- Εθκιάβασες τίποτε, οξά εννά πάεις σαν το πρόβατο στη σφαγή;\n- Κατ’ αρχήν, πως τολμάς, εσύ, ο μέσος χώρκατος Κυπραίος να διακόπτεις τον Μπετόβεν; Αφού με βλέπεις! Ηρεμώ! Γιατί δεν το σέβεσαι; Να ήταν Πέγκυ Ζήνα, να πω! Αλλά τον Μπετόβεν! Κλεις μου την πόρτα!\n- (Παύση ολίγων δευτερολέπτων) Να του χέσω που ενδιαφέρθηκε! Εθκιάβασες;\n- Εθκιάβασα, αλλά τωρά που το σκέφτομαι πρέπει να μου πεις κανέναν όνομα υπουργού να γνωρίζω, διότι μπορεί να με ρωτήσουν στο κεφάλαιο με τις γενικές γνώσεις!\n- Έλα ποδά στην κουζίνα, που εννά τρώω, να τους πούμε μαζί!\nΜεταφερόμαστε στην κουζίνα.\nΧρίστος: Μόνο τον Υπουργό εξωτερικών ξέρω!\nΠατήρ: Ναι, έκαμε εγχείρηση μπαλονάκι!\nΧρίστος: Τι μας κόφτει ρε παπά, αν έκαμε μπαλονάκι; Μπορεί να έκαμε και η μάνα του τυρόπιττα!\nΠατήρ: Έγραφεν το η εφημερίδα!\nΜήτηρ: Καλά κάμνει τζιαι λαλεί σου τα ο παπάς σου! Μπορεί να σε ρωτήσουν για να δουν αν διαβάζεις εφημερίδα!\nΧρίστος: Και θα με ρωτήσουν αν ο Μάρκος Κυπριανού έκαμε μπαλονάκι; Άλλην έννοιαν εν έχουν; Πες μου τα ονόματα των υπουργών τωρά, και άσε με τα μπαλονάκια του καθενός! Ποιος είναι ο Υπουργός Άμυνας; Ξέρεις να μου πεις;;\nΠατήρ: (Μπουκωμένος και ενθουσιασμένος, έτοιμος να πνιγεί) Τζιείνος ο γάρος με το μουστακούδιν!\nΧρίστος: Ρε, μα περιπαίζεις με; Έτσι εννά τους γράψω;\nΠατήρ: Εν μου έρκεται το όνομα του!\nΧρίστος: Ε, τζιαι επειδή εσένα εν σου έρκεται το όνομα εγώ εννά γράφω μαλακίες; Σιγά μεν τους γράψω: «Εν τζιείνος που είδαμε προχτές στο Costa!» (σκουπίζω τον ιδρώτα και προσπαθώ να μην συγχυστώ!) Υπουργό εργασίας ποιόν έχουμε;\nΠατήρ: Τη Σωτηρούλλα!\nΧρίστος: Μίλα σοβαρά και μεν με περιπαίζεις!\nΠατήρ: Αλήθκεια σου λαλώ γιε μου, είναι η Σωτηρούλλα Χαραλάμπους!\nΥιός: Μα εκάμαμεν υπουργό κάποιαν με όνομα Σωτηρούλλα?! Κκκκύριε Ελέησον!\nΠατήρ: Τι να κάμει η γεναίκα, έτσι την λαλούν!\nΥιός: Σωτηρία! Να το αλλάξει και να το κάμει Σωτηρία! Σωτηρούλλα ιμίσιημου! Εν τίποτε μαγειρική σε πρωϊνάδικο που παρουσιάζει?! Σωτηρία Χαραλάμπους από τούδε και στο εξής! (Δυναμώστε τον Μπετόβεν πριν μου έρθει σκοτοδίνη!)\nΜήτηρ: Τον πρόεδρο μας θυμάσαι τον; Διότι που το πολλήν το Star TV δαμέσα νομίζουμε ότι μας διοικεί η Παπαρίζου!\nΥιός: Πιο καλή πολιτική θα εξασκούσε η Παπαρίζου πλάκα-πλάκα! Μεν ανησυχείς, ο Χριστόφιας δεν ξεχνιέται, όσο και αν προσπαθώ! Αλλαγή θέματος τώρα! Μπορεί να με ρωτήσουν και τίποτε από τη διεθνή επικαιρότητα. Την προηγούμενη φορά με ρώτησαν για τους ηγέτες της Παλαιστίνης και μόνο τον Αραφάτ ήξερα, παρόλο που ήταν νεκρός!\nΠατήρ: Μπορεί να σε ρωτήσουν για τον Ομπάμα!\nΥιός: Ξέρω τον Ομπάμα! Για τον ανθυποψήφιο του φοβάμαι μην ρωτήσουν.\nΥιός: Ξέρω το ότι λέγεται Μακκέην! Μικρό όνομα δεν έχει; Τι θα πει Μακκέην; Εν ποτό που παραγγέλνω;\nΜήτηρ: Ομπάμα Μακκέην! Εγώ έτσι το ακούω στην τηλεόραση!\nΣτο εξεταστικό κέντρο:\nΚάθομαι σε παγκάκι του πανεπιστημίου Κύπρου και παρατηρώ το μέρος. Πρώτη φορά πάω στο πανεπιστήμιο Κύπρου και μου θυμίζει… «Πανεπιστήμιο Κύπρου!» Σαν το ΚΕΝ Λάρνακας είναι, μόνο που οι άνθρωποι του φορούν άλλου είδους στολή. Αρχίζουν να μαζεύονται οι αντίπαλοι μου. 15 άτομα όλα κι όλα. Είμαι ο μόνος άντρας ανάμεσά τους. Στέλνω μήνυμα στα κινητά και των 2 γονέων:\n«Αν χάσω τη θέση από την εκδίκηση του ντεκαπάζ και της Luis Vuitton, εγώ θα αυτοκτονήσω!»\nΜετά από λίγα λεπτά λαμβάνω απάντηση από τη μάνα μου: «Δεν πειράζει!» (Δεν διευκρίνισε όμως τι ακριβώς δεν την πειράζει), και έκτακτο τηλεφώνημα από τον πατέρα μου:\n«Να τις φοάσαι τις γιεναίτζιες! Πόσες έσιει τζιαμέ;»\n«Θέλω να μου πεις πόσες από τις 15 έχουν μουστάτζιην! Εκείνες να φοβάσαι περισσότερο!»\nΜοιάζω πολύ με τον πατέρα μου τελικά!\nΧαράς ευαγγελία! Εκ των 15 υποψηφίων, μόνο οι 7 παρακάθονταν για την ίδια θέση με μένα. Εκ των 7, η μια εκδιώχθηκε κακήν κακώς επειδή δεν είχε πληρώσει τα τέλη της εξέτασης, μια άλλη έφυγε στην μισή ώρα, οπότε απομείναμε 5 υποψήφιοι! Ε, γαμώ το! Δεν θα βάλει και ο Θεός το χέρι του, αφού δεν το βάζει και πουθενά αλλού;\nΌχι, δεν με ρώτησαν ποια είναι η Σωτηρούλλα Χαραλάμπους, ούτε ποιος είναι ο Ομπάμα Κακκέην! Είμαι αισιόδοξος πάντως. Έχω κεφάλι-καζάνι και μια πρόβα να προλάβω!\nΞορκίστηκε από Anti-Christos στις 9:35 μ.μ. 18 σχόλια:\nΑστράφτει και βροντά!\nΆνοιξα τις κουρτίνες διάπλατα και τα παράθυρα για να κάνει ρεύμα! Έβαλα μουσική στο τέρμα! Τραγουδώ, εκτονώνομαι, ξαφνικά πρωταγωνιστώ σε βίντεο κλιπ! Για κάποιο περίεργο λόγο, ο Θεός ρίχνει τους κεραυνούς στα σωστά σημεία! Τον καλύτερο σκηνοθέτη έχω!\nΟ άνεμος πήρε μαζί του τα ρούχα απ' την απλώστρα, στράβωσε την κεραία και η Νόβα μάλλον δεν θα λειτουργήσει απόψε, τα νερά όπου να’ ναι θα εισβάλουν στην πίστα, αλλά ποιός χέστηκε; Εγώ ετοιμάζομαι να υποκλιθώ στο χειροκρότημα!\nΚαι όλα αυτά, ενώ θα έπρεπε να διαβάζω, διότι αύριο γράφω εξετάσεις!\nΠάμε για ένα τραγούδι ακόμα, όσο διαρκεί η καταιγίδα!\n(Α, ρε γαμώ το, να είχα και την κάμερα εύκαιρη!)\nΞορκίστηκε από Anti-Christos στις 6:33 μ.μ. 1 σχόλιο:\nΕίδα τη Britney στη σάουνα και μου έφυγε η… σαούνα!\nΤο νέο τραγούδι μου είναι απλά αδιάφορο για να μην πω ενοχλητικό. Το βίντεο όμως είναι υπερπαραγωγή, ισάξιο sequel του Toxic σαν concept και σαν σκηνοθεσία. Το styling βέρι kinky, εν ολίγοις, όλα συνηγορούν υπέρ της.\nΛατρεμένη Φαντασίωση: Δεν μπορώ να διαλέξω ανάμεσα στο λιμουζινάτο και στο γραφείο, πάνω στο φωτοτυπικό.\nΛατρεμένη λεπτομέρεια: Αναμφίβολα, το πώς γυαλίζουν τα μπούτια της μέσα στη σάουνα!\nΞορκίστηκε από Anti-Christos στις 1:01 π.μ. 4 σχόλια:\nΠέτρο Κωστόπουλε, μ’ έκανες περήφανο γι’ άλλη μια φορά! Το Νίτρο σου, αποτελεί για μένα το highlight του μήνα! Μήνες είχε να βγει τέτοιο τεύχος! Και από περιεχόμενο; Σκίζει! Αντιγράφω αποσπάσματα από τη συνέντευξη που σου παρέθεσα:\n«Η αλήθεια είναι ότι οι γυναίκες τύπου bitch δεν μου αρέσουν. Γνωρίζετε, άλλωστε, ότι προτιμώ τη διασταύρωση Καλομοίρα – Μενεγάκη, αλλά στη Τζούλια δεν θα μπορούσα να πω όχι. Με γυροφέρνει εδώ και μήνες και δεδομένης της παρατεταμένης ανομβρίας, αναγκάστηκα να ρίξω τα standards μου."\n«Ο γάμος έγινε εν κρυπτώ και παραβύστω, στα μουλοχτά. Είδα και έπαθα να την φυγαδέψω στην Κύπρο από τα κανάλια. Εκείνη η Λαμπίρη, μπάστακας μες τα πόδια μας όλη την ώρα, μου έβγαλε ξινό τον γάμο! Θα εγκατασταθούμε μόνιμα στην Έγκωμη και θα ζήσουμε μια ήρεμη ζωή, διότι η Ιουλία (Τζούλια λένε την ξαδέλφη μου και θα μπερδεύεται το σόι, οπότε καλύτερα η γυναίκα μου να λέγεται Ιουλία), βαρέθηκε τα φλας. Το μόνο ‘φλας’ στη ζωή της, θα είναι το κυπριακό περιοδικό, που μεγάλωσε γενιές και γενιές!»\n«Σκοπεύουμε να ζήσουμε αξιοπρεπώς και δεν πρόκειται να της επιτρέψω να βγει σε κανένα εγχώριο κανάλι να κάνει δηλώσεις. Τι το κάναμε; Δέλλας-Μαστροκώστα; Άντε, το πολύ, μια φορά στην Ελίτα τώρα που πήρε τα πάνω της με τις συνεντεύξεις του Παπαμιχαήλ και της Σοφίας Βίσση. Κατά τα άλλα, όλες οι άλλες δηλώσεις της θα γίνονται κατ’ αποκλειστικότητα στο δικό μου μακρύ μικρόφωνο!»\n«…Θα πίνουμε καφέ στο Hustle και ποτό στο Maze. Θα πηγαίνουμε τριήμερα στον Πρωταρά και εκδρομές στην Πάφο. Τι άλλο θέλει δηλαδή, μια γκόμενα για να είναι ευτυχισμένη σ' αυτή τη ρημάδο-χώρα; Θα πηγαίνουμε μαζί γυμναστήριο και θα κάνουμε τουλάχιστον δυο παιδιά, κατά προτίμηση το πρώτο να είναι κόρη, χαμηλοβλεπούσα. Το καλό είναι ότι αν πάρει απ' τη μάνα της δεν θα χρειαστεί να κάνει laser όταν μεγαλώσει. Αν πάρει απ' τον πατέρα της, χέσε μέσα... Θα γίνουμε το τέλειο κυπριακό ζευγάρι! Και όπως προστάζει η παράδοση, θα χωρίσουμε πριν καν λήξουν τα κουφέτα!»\nΙουλία μου! Ιουλία μου! Ας είναι κι έτσι!\n«Το τηλεπαιχνίδι X-Factor που ψάχνει απεγνωσμένα τον καινούριο σταρ του ελληνικού πενταγράμμου, δεν θα μπορούσε να λείψει από την Κύπρο, το νησί της Αφροδίτης!»\nΜε αυτά τα λόγια μας προλόγισε ο Γιώργος Λιανός και μια συμπαθητική συμπαρουσιάστρια στην χθεσινοβραδινή εκπομπή του ANT1! Ποιο νησί της Αφροδίτης ρε καημένοι! Το νησί των καραγκιόζηδων έπρεπε να πείτε! Τόση ηλιθιότητα μαζεμένη είχα καιρό να δω. Απορώ πού κυκλοφορούν όλοι αυτοί που έδειξαν κατά τη διάρκεια της μέρας!\nΜετά από το επεισόδιο αυτό, νιώθω δικαιωμένος για όσα γράφω τόσο καιρό εδώ για το συνάφι μας. Είμαστε καθυστερημένος λαός! Για ίδρυμα. Δεν είναι τυχαίο που φυλακές – ιδρύματα είναι κομπλέ!\nΔιερωτώμαι. Δεν βρέθηκε μισή μάνα, μισός πατέρας, μισός συγγενής να τους πει με τρόπο: «Αγάπη μου, δεν κάνεις γι’ αυτή τη δουλειά, αλλά εμείς εξακολουθούμε να σε αγαπούμε;!» Παραδέχομαι ότι είναι δύσκολο να αποδεχτείς ότι είσαι μια μετριότητα. Αλλά αυτό είμαστε το 90% του παγκόσμιου πληθυσμού. Ποιες οι πιθανότητες να είσαι εσύ η εξαίρεση;\nΜέσα σε μια ώρα πέρασαν, παρέλαση, μπροστά από τα γλαυκά αμυγδαλωτά μου μάτια: κλώνοι της Παπαρίζου στο πιο πουτανέ. Κλώνοι του Χατζηγιάννη στο πιο γκέι. Μια κλώνος της Καλομοίρας στο πιο τσιάρλικο με ολίγη δόση από «το γιασεμί στην πόρτα σου.» Ένας Παβαρότι με ανταύγειες, ένας άλλος Παβαρότι ντυμένος ONE, ο Ψινάκης ντυμένος Σρι Λανκέζα, ένας λογιστής, μια εθελόντρια της Εθνικής Φρουράς («Περήφανα τα στήθη και η ορμή μας!» Κοιμάμαι ήσυχος τα βράδια κύριε διοικητά!) και ένας που πέρασε επειδή οι φάουσες φίλες του απειλούσαν ότι αν δεν περάσει θα μπουκάρουν να τα κάνουν όλα λίμπα, Κυπραίες γαρ!\nΚαι τι δεν θα έδινα να ήμουν μέλος της επιτροπής! Όλοι έχουμε ένα ψώνιο και μια δόση επίδειξης στο αίμα μας. Στην Κύπρο ζούμε άλλωστε. Αλλά από το σημείο του "είμαι ψώνιο και το χαίρομαι," μέχρι το σημείο του "θα πάω στο X-Factor να με δει το πανελλήνιο," πιστεύω υπάρχει ένα κενό το οποίο απαιτεί τεράστια αποθέματα άγνοιας και μαλακίας για να γεμίσει. Και όμως, υπάρχει κόσμος που καταφέρνει να το γεμίσει!\nΘα σας εξομολογηθώ κάτι. Όταν ήμουν φοιτητής ήμουν μονίμως με τη βίντεο- κάμερα στο δεξί μου χέρι. Με το αριστερό τον έπαιζα. Τέλος πάντων. Με αυτή τη βίντεο κάμερα γύρισα άπειρα βίντεο κλιπς στα οποία πρωταγωνιστούσαν συμφοιτήτριες μου οι οποίες μόνο και μόνο στο άκουσμα πως έχουν αυτό «το κάτι» που θα κάνει τη κάμερα να καβλώσει, φόραγαν ότι έβρισκαν μπροστά τους και έρχονταν να ενσαρκώσουν τη Madonna και τη Britney Spears. Έρχονταν στο δωμάτιο μου, έβαζα μουσική, έστηνα και ένα ψευτό-σκηνικό με σεντόνια και φωτορυθμικά και αυτές μου τον έκαναν MTV!\nΑυτά τα βίντεο κλιπς γυρίζονταν κυρίως για ικανοποίηση της δικής μου ματαιοδοξίας, επειδή νόμιζα πως μια μέρα θα γίνω ο νέος Steven Spielberg. Θέλω να πω ότι, όλοι μας έχουμε ένα ψώνιο και ένα όνειρο. Ατάλαντοι και ταλαντούχοι. Και αυτό είναι υγειές! Αλλά δυστυχώς, πρέπει να ξέρουμε μέχρι που μας παίρνει να το πιστεύουμε και πόσο να το κυνηγούμε!\nΕμένα η μάνα μου, όταν ήμουν μικρός μου έλεγε ότι είμαι ένας κούκλος! Αλλά όταν μεγάλωσα, μου είπε την αλήθεια…έτσι είναι. Νευρίασα, έβρισα τα γονίδια μου, επικαλέστηκα τα θεία πολλάκις με επιδαύρια αναφιλητά του τύπου: "γιατί δεν έχω πυκνά μαλλιά και θεληματικό πηγούνι΅," αλλά με αυτή τη μούρη σκοπεύω να πεθάνω και πλέον την έχω αποδεχθεί!\nΑν είχαμε το X-factor στο DNA μας άλλωστε, θα ήμασταν ήδη τραγουδιστές και ηθοποιοί! Οι πραγματικοί σταρ λάμπουν εκ του μακρόθεν. Δεν θα περιμέναμε μια επιτροπή από 4 αχάπαρους (πλην του Θεοφάνους τον οποίο συμπαθώ) να μας ανακαλύψει.\n«Είναι το όνειρο μου να περάσω στο X-Factor!» δήλωσε η πλειοψηφία των διαγωνιζομένων στα παρασκήνια. Νιώθω ξαφνικά πολύ καλά με τον εαυτό μου, αν και άνεργος!\nΤο επόμενο επεισόδιο του παιχνιδιού, γυρισμένο στα ματωμένα χώματά μας θα μεταδοθεί απόψε, Παρασκευή, στις 11:00 από τον Αντέννα Κύπρου.\nΞορκίστηκε από Anti-Christos στις 1:11 π.μ. 2 σχόλια:\n"Δεν υπάρχει ελπίδα,\nπέσαμε στην παγίδα, κι εμείς!"\nΕλπίδα! Μια σύλληψη, μια ιδέα που δημιουργήθηκε από την κοινωνία μας προκειμένου να μειώσει τις ανθρώπινες αυτοκτονίες.\nΔεν αυτοκτονούμε, δεν πέφτουμε απ’ τον 2ο, επειδή ελπίζουμε. Ελπίζουμε σε τι; Και για πόσο; Μας συμφέρει να ελπίζουμε; Ερωτώ! Μπορώ εγώ να ελπίζω ότι αύριο θα έρθει μια εταιρεία και θα μου προσφέρει ένα εκατομμύριο λίρες μισθό και ότι ξαφνικά θα με ερωτευτεί αυτή που γουστάρω; Όχι, δεν πρόκειται να συμβεί. Αλλά ελπίζω! Για να μην αυτοκτονήσω.\nΑν αυτοκτονούσαμε κάθε φορά που απογοητευόμασταν, το κράτος δεν θα προλάβαινε να μας θάψει. Και το κράτος δεν έχει τόσα χρήματα για να αναλάβει να μας θάψει. Νεκροψίες, νεκροθάφτες, παπάδες, μνημόσυνα, κακκά-φατά, πολλά-λεφτά! Επομένως, δημιούργησε την ελπίδα και καθάρισε...\nΔεν υπάρχει ευτυχία!\nΕκτός από την στιγμιαία ανακούφιση που αισθάνεσαι κατά τη διάρκεια μιας πιεσμένης και ταλαιπωρημένης στιγμής, το concept της ευτυχίας είναι και αυτό άλλη μια παγκόσμια φενάκη, άλλη μια συνωμοσία εναντίον μας!\nΤο κράτος, οι ψυχολόγοι, τα περιοδικά, μας χρειάζονται ευτυχισμένους! Αλλιώς δεν θα είχαν δουλειά να κάνουν. Θα φυτοζωούσαν. Αν μας έλεγαν ότι η δυστυχία είναι το normal και εμείς το αποδεχόμασταν, τώρα θα ήμασταν πραγματικά ευτυχισμένοι.\nΔημιούργησαν όμως την ευτυχία ως αυτοσκοπό της ζωής μας, δημιούργησαν την ευτυχία ως στόχο και πασχίζουν να μας οδηγήσουν σ’ αυτήν. Και εμείς τηρούμε πιστά τις συμβουλές τους, κάνοντάς τους ταυτοχρόνως πλούσιους. Και ίσως πραγματικά ευτυχισμένους.\nΘέλω να μείνω δυστυχισμένος μια ζωή. Το δικαιούμαι.\n"Ράγισε ο καθρέφτης,\nΚοίτα να προσέχεις,\nΤώρα που δεν θα ‘μαι δίπλα σου εγώ…"\nΞορκίστηκε από Anti-Christos στις 10:08 μ.μ. 5 σχόλια:\nΞορκίστηκε από Anti-Christos στις 3:52 μ.μ. 5 σχόλια:\nΞορκίστηκε από Anti-Christos στις 1:47 μ.μ. 4 σχόλια:\nΗ πρώτη μου επαφή με τη διαφήμιση έγινε τον Οκτώβρη του 2007. Αν θυμάστε, το γιόρτασα με πυροτεχνήματα-θάλασσες-κύματα, με σχετικό post στο οποίο μπορείτε να ανατρέξετε. Πού να ήξερα ο καημένος, πως μέσα από αυτή την εργασία θα ζούσα μερικές από τις πιο άβολες και αμήχανες στιγμές της ζωής μου!\nΤο πρώτο μου μεγάλο project, αφορούσε μια διαφημιστική εκστρατεία πιτσαρίας. Έπρεπε να σκαρφιστώ ένα ραδιοφωνικό σενάριο, το οποίο θα τόνιζε την ιταλική φινέτσα και καταγωγή της πιτσαρίας. Οι οδηγίες που μου δόθηκαν τόνιζαν ότι μέσα από το σενάριο θα έπρεπε να αναδύεται η ιταλική φινέτσα του πιάτου, ενώ το ύφος του σεναρίου θα έπρεπε να είναι παιχνιδιάρικο και νεανικό.\nΈκατσα την ξερή μου κάτω, άνοιξα και το μενού της πιτσαρίας και περίμενα τα θεϊκά σύννεφα της έμπνευσης να με κατακεραυνώσουν. Το πήγα από δω, το έφερα από κει στο τέλος όμως τίποτα δεν βγήκε!\nΤο σενάριο θα έπρεπε να είναι έτοιμο πριν την επίσημη παρουσίαση ενώπιον του πελάτη και οι μέρες περνούσαν αστραπιαία. Εγώ, άσχετος εντελώς με τον χώρο της διαφήμισης, δεν ήξερα πως την μέρα της παρουσίασης θα έπρεπε να παραστώ κι εγώ στο meeting προκειμένου να «πουλήσω» το σενάριο στον πελάτη και να το αποδώσω όσο πιο θεατρικά γίνεται σε περίπτωση που ο ίδιος αδυνατεί να συλλάβει το πώς θα αποδοθεί το σενάριο στο ραδιόφωνο.\nΈφτασε που λέτε η μέρα της παρουσίασης! Με φόρτωσαν στο υπηρεσιακό αυτοκίνητο και επισκεφτήκαμε τον πελάτη στα ιδιαίτερα διαμερίσματα του, για να του παρουσιάσουμε την εκστρατεία. Δεν ήμουν σίγουρος αν αυτό που είχα γράψει θα γινόταν εύκολα αποδεκτό και αντιληπτό, αλλά ήλπιζα πως τα μυαλά που κρύβονται πίσω από μια πιτσαρία θα ήσαν αρκετά cool ώστε να μην φέρουν ενστάσεις στην πένα μου.\nΜπήκαμε μέσα και μου κόπηκαν τα ύπατα! Μέσα σε ένα τεράστιο conference room (α’ λα ΟΗΕ), με ένα τραπέζι που κάλλιστα θα μπορούσε να ανήκει στους ιππότες του Λάνσελοτ και με κάτι ληγμένα muffins αραδιασμένα στο κέντρο, κάθονταν τέσσερα στελέχη μεγάλης εταιρείας που διαθέτει αλυσίδα πιτσαριών σε όλη τη χώρα. Οι κύριοι ήταν μάλιστα κουστουμαρισμένοι, διόλου ευπροσήγοροι, κουμπωμένοι και η ατμόσφαιρα τα μάλα ηλεκτρισμένη! Ξαφνικά το δωμάτιο είχε θερμοκρασία μείον δυο, και εγώ σχεδόν να παραλύω.\n«Πωωω! Πού ήρθαμε εδώ πέρα!» Σκέφτηκα. «Καλά να πάθεις, που θα αναγκαστείς να απαγγείλεις το «αριστούργημα» σου μπροστά σ’ αυτούς τους κυριούληδες οι οποίοι άμα ακούσουν τις μαλακίες που τους έγραψες θα τους μεταφέρουν στο σπίτι τέσσερις! Μην σας τα πολυλογώ. Η στιγμή της απαγγελίας μου δεν καταγράφηκε στη μνήμη μου. Ήταν πάρα πολύ άβολη φάση, δεν την θυμάμαι καν! Πρέπει να είναι το ίδιο αίσθημα που ένιωθε και η Λία Βίσση όταν τραγουδούσε το «Το Κατάλαβα Αργά» στη Γιουροβίζιον του ’85.\nΑπό τις πιο ξεφτιλισμένες μου στιγμές! Απήγγειλα ένα ραδιοφωνικό σποτάκι 30 δευτερολέπτων και αισθάνθηκα πως έδωσα διάλεξη τριών ωρών μπροστά σε ολόκληρο το Harvard! Όπως καταλαβαίνετε, με το που τελείωσα την απαγγελία, έστρεψα το ενοχικό μου βλέμμα επάνω τους και είπα με λεπτή, τρεμάμενη φωνή:\n«Το ξέρω πως είναι κάπως… Θα το αλλάξουμε αν θέλετε. Δεν είναι κόπος... έχω και εναλλακτικό σενάριο έτοιμο!»\nΚαι φυσικά, στο τέλος πουλήσαμε το εναλλακτικό σενάριο το οποίο πέρασε και δεν ακούμπησε κανέναν ακροατή. Ορκίστηκα ότι δεν θα προκαλέσω ξανά τη τύχη μου, και δεν θα επιδιώξω ξανά τέτοια μεγαλειώδη ρεζιλέματα! Να δούμε πόσο θα αντέξω, βέβαια...!\nΤο σενάριο που παρουσίασα ήταν το εξής:\nΈνας άντρας και μια γυναίκα τρώνε στην πιτσαρία και συζητούν:\nΆντρας: Έλα μωρό μου, απόψε θέλω να μου κάνεις λίγο την καπριτσιόζα!\nΓυναίκα: Πάλι την καπριτσιόζα θες; Όχι! Βαρέθηκα!\nΆντρας: Έλα, έλα, λίγο! Την πουτανέσκα τότε, που μ’ αρέσει!\nΓυναίκα: Τρελάθηκες; Μέσα σε τόσο κόσμο;\nΆντρας: Έλα μωρό μου, έλα, πάρε τα σπαγγέτι στο στόμα.\nΓυναίκα: (ακούγεται να τα ρουφάει)\nΆντρας: Πώς τα ρουφάς έτσι! Μακαρονάρα μου! (προφέρεται όπως το: μουνάρα μου!)\nΕκφωνητής: Πιτσαρία τάδε: «Γιατί ο έρωτας περνά απ’ το στομάχι!»\nΚαι μην ακούσω από κανέναν ότι το σενάριο ήταν προκλητικό, γιατί θα τα πάρω στο κρανίο, ένα χρόνο μετά! Άμα δεν τους αρέσει, ας αλλάξουν όνομα στα φαγητά! Πουτανέσκα και καπριτσιόζα; Ύστερα φταίει ο ποιητής και ο βιαστής! Αν τα ονόματα παραπέμπουν, να τα βγάλουν και από το μενού! Τους τρώνε και μικρά παιδιά!\nΞορκίστηκε από Anti-Christos στις 12:27 π.μ. 5 σχόλια:


Αυτή η λέξη έχει τεράστια δυναμική και μπορεί να αλλάξει κυριολεκτικά τη ζωή των ανθρώπων. Η ευμάρεια προκαλείται από την ευγνωμοσύνη. Αναγνωρίστε, επαινέστε και εκτιμήστε τα θετικά που βλέπετε στον εαυτό σας.\nΌλα τα θετικά συναισθήματα τρέφονται από την ενέργεια της ευγνωμοσύνης. Αυτός είναι κι ο λόγος που ο Κικέρων είπε: «Μία καρδιά γεμάτη ευγνωμοσύνη δεν αποτελεί μόνο την μεγαλύτερη αρετή, αλλά και τη μητέρα όλων των άλλων αρετών\nΝα το αφήνετε να απλώνεται πρώτα μέσα σας και ύστερα να το διαδίδετε προς τα έξω.


Ομολόγησε ο δράστης της δολοφονίας του καρδιολόγου στη Σητεία\n«Έσπασε» ο ανδρας από τη Βουλγαρία που είχε συλληφθεί για την εν ψυχρώ δολοφονία του καρδιολόγου στη Σητεία και ομολόγησε ότι πυροβόλησε και σκότωσε τον άτυχο Χριστόδουλο Καλαντζάκη, μετά από μία μαραθώνια ανάκριση.\nΑμέσως μετά την προσαγωγή του, ο Βούλγαρος αρνήθηκε οποιαδήποτε ανάμιξη στην υπόθεση. Ωστόσο, τα αποτυπώματά του που είχαν βρεθεί πάνω στο όπλο του εγκλήματος και η κρίσιμη μαρτυρία ενός 73χρονου που τον είδε στον τόπο του εγκλήματος, δεν του άφησαν περιθώρια και τελικά ομολόγησε το έγκλημα του.\nΆλλωστε, οι Αρχές, από την πρώτη στιγμή, είχαν αποκλείσει το ενδεχόμενο της ληστείας και έστρεφαν τις έρευνές τους στο οικογενειακό περιβάλλον του Χριστόδουλου Καλαντζάκη, εικάζοντας ότι πρόκειται για έγκλημα πάθους.\nΣημείο κλειδί οπως προαναφέρθηκε για την εξέλιξη των ερευνών σταθηκε η κατάθεση του 73χρονου κυνηγού που φαίνεται να ήταν αυτόπτης μάρτυρας της δολοφονικής επίθεσης.\nΣύμφωνα με πληροφορίες του cretapost, ο 73χρονος είδε έναν άνδρα να πυροβολεί αρχικά εναντίον του αυτοκινήτου του καρδιολόγου και όταν αυτός βγήκε από το όχημά του καλώντας απεγνωσμένα σε βοήθεια άκουσε κι άλλους πυροβολισμούς με τον άτυχο γιατρό να πέφτει νεκρός.\nΌλα συνέβησαν σήμερα στις 9 το πρωί όταν ο γιατρός– όπως κάθε Σάββατο – ταξίδευε με το αυτοκίνητό του από τη Σητεία προς τον Μακρύ Γυαλό με σκοπό να μεταβεί στο ιατρείο που διατηρεί στην περιοχή ώστε να εξετάσει τους ασθενείς του.\nΤο θύμα βγήκε από το ΙΧ φωνάζοντας βοήθεια με τον δράστη να τον πυροβολεί τέσσερις – τουλάχιστον – φορές. Η μία σφαίρα βρήκε τον γιατρό στο κεφάλι ενώ οι υπόλοιπες τρεις στην πλάτη.


Σκέψεις και εικόνες: Μια παραμυθένια κοινωνία\nΣε ένα κόσμο γεμάτο πολέμους, εκμετάλλευση, υποταγή και αδικία. Σε ένα κόσμο που οι αρρώστιες του πνεύματος μεταδίδονται μέσω της προπαγάνδας. Σε ένα κόσμο που την πληρώνουν συνήθως τα μικρά παιδιά και οι αθώοι. Το παραμύθι είναι το καταφύγιο της ανθρώπινης ψυχής. Είναι ένας κόσμος μαγικός. Ένας κόσμος που βασιλεύει η δικαιοσύνη, όπου ο σωστός πάντα δικαιώνεται, ενώ οι κακοί πάντα τιμωρούνται. Ένας κόσμος αγγελικός παραμυθένιος. Σε αυτόν ζουν άνθρωποι αγνοί. Στις ψυχές τους δε φωλιάζει μίσος. Μοναδική αρχή να κάνεις στον άλλον αυτό ακριβώς που θα ήθελες να σου κάνει και αυτός. Μια παραμυθένια κοινωνία αλληλεγγύης.\nΑναρτήθηκε από vrasidas στις 10:23 π.μ.


Ξενοδοχεία σε Hamptons\nΕιδικές Προσφορές Αυτές οι προσφορές εξαρτώνται από τη διαθεσιμότητα. Επιλέξτε τις ημερομηνίες, κατά τις οποίες σκοπεύετε να ταξιδέψετε, για να ελέγξετε αν θα είναι διαθέσιμες εκείνη την περίοδο. Όλες οι τιμές είναι ανά δωμάτιο ανά διανυκτέρευση, εκτός αν ορίζεται διαφορετικά. Δεν περιλαμβάνονται φόροι και τέλη. Hamptons: Εισαγωγή σε ξενοδοχεία και άλλα καταλύματα\n- Αναλυτικές περιγραφές και φωτογραφίες ξενοδοχείων - Λεπτομερείς χάρτες που �


Ασχολήθηκε με τη μουσική από μικρός, τελείωσε το Μουσικό Γυμνάσιο και Λύκειο Πειραιά, στη συνέχεια πέρασε στο Καποδιστριακό Πανεπιστήμιο Αθηνών, όπου ολοκλήρωσε τις σπουδές του στο Τμήμα Μουσικών Σπουδών. Είναι κάτοχος δύο μεταπτυχιακών τίτλων. Μετά από 23 χρόνια θεωρητικών και πρακτικών σπουδών στα ωδεία, αρίστευσε στη θεωρία λαμβάνοντας με άριστα πτυχίο αρμονίας, πτυχίο αντίστιξης και πτυχίο φούγκας. Παράλληλα, ολοκλήρωσε τις σπουδές του στο μπουζούκι κι έλαβε το πτυχίο του στο πιάνο.\nΠολυταξιδεμένος, ανήσυχο πνεύμα, πολυσχιδής προσωπικότητα, επηρεασμένος από τις σπουδές του στη σύνθεση και τον δάσκαλό του Δ. Συκιά, αρχίζει να καταπιάνεται με τη σύγχρονη κλασική μουσική. Τότε ξεκινάει επίμονα να συνθέτει δική του μουσική και να δημιουργεί παρτιτούρες για μεγάλες ορχήστρες.\nO Μιράν Τσαλικιάν αποτελεί άξιο πρεσβευτή της ελληνικής μουσικής και έχει χαρίσει στη Ελλάδα σπουδαίες διακρίσεις. Με υποτροφία στην τάξη σύνθεσης έλαβε το πτυχίο μουσικής σύνθεσης με άριστα παμψηφεί καθώς και το πρώτο βραβείο. Σταθμός στην καριέρα του αποτέλεσε η συμμετοχή του στην ελληνική αποστολή της τελετής παράδοσης της Ολυμπιακής φλόγας των Ολυμπιακών αγώνων του Πεκίνου το 2008.\nΤα τελευταία χρόνια, ως ιδρυτής του συγκροτήματος «Χαμάτ», μαζί με τον αδελφό του Ατάμ και μια παρέα μουσικών δίνει συναυλίες σε όλον τον κόσμο -από το Κουβέιτ και τη Συρία μέχρι το θέατρο «Bobigny» της Γαλλίας- και διηγείται, μέσα από τους ήχους των μπουζουκιών και της λαϊκής μουσικής, ανθρώπινες, πονεμένες ιστορίες...\nΤον Οκτώβριο του 2018, εκπροσωπώντας την Ελλάδα, ο μουσικός, ενορχηστρωτής, συνθέτης και μέλος της Ελληνικής Πολεμικής Αεροπορίας Μιράν Τσαλικιάν κέρδισε το πρώτο βραβείο -μαζί με χρηματικό έπαθλο- στον παγκόσμιο μουσικό διαγωνισμό συνθετών που διοργανώθηκε από κρατικό φορέα στη Νότια Κορέα. Θέμα του διαγωνισμού ήταν η εξέγερση που συγκλόνισε τη Νότια Κορέα στις 18 Μαΐου του 1980, γνωστό και ως η «εξέγερση του Γκουάνγκτζου».\nΤο κίνημα για τον εκδημοκρατισμό της πόλης Γκουάνγκτζου, ή αλλιώς η «εξέγερση του Γκουάνγκτζου», ήταν μια λαϊκή, φοιτητική και συνδικαλιστική εξέγερση που ξεκίνησε στις 18 Μαΐου 1980 και διαδραματίστηκε στο κέντρο της πόλης. Κατά τη διάρκεια αυτής της εξέγερσης, οι πολίτες ξεσηκώθηκαν κατά της δικτατορίας του Τσουν Ντου-χουάν, ο οποίος ανέβηκε στην εξουσία μετά τη δολοφονία του προέδρου Παρκ Τζονγκ-χούι το 1979. Οι εξεγερμένοι πήραν τον έλεγχο του κέντρου της πόλης, μέχρις ότου ο στρατός κατέστειλε βίαια το κίνημα και επανέκτησε τον έλεγχο στις 27 Μαΐου. Το γεγονός αυτό, που στα κορεάτικα αναφέρεται συμβολικά ως «5-1-8» από τον μήνα και την ημερομηνία της εξέγερσης, είχε καταλυτική επίδραση στην κουλτούρα της χώρας, εμπνέοντας συγγραφείς, μουσικοσυνθέτες και σκηνοθέτες. Οι συμμετέχοντες στο διαγωνισμό κλήθηκαν να συνθέσουν ένα συμφωνικό έργο αφιερωμένο στα θύματα της εθνικής αυτής τραγωδίας. Πρόκειται, δηλαδή, για έναν μουσικό διαγωνισμό με ξεκάθαρα εθνικές διαστάσεις.\nΟ Μιράν, επηρεασμένος από τα γεγονότα που διαδραματίστηκαν κατά τη διάρκεια της χούντας των συνταγματαρχών στην Ελλάδα το 1974 και θέλοντας να αποτίσει φόρο τιμής στα θύματα του τότε αυταρχικού καθεστώτος, συνέθεσε ένα έργο το οποίο αναγνωρίστηκε σε παγκόσμιο επίπεδο και κατέκτησε την πρώτη θέση ανάμεσα σε έργα άλλων σπουδαίων διεθνών αλλά και Νοτιοκορεατών συνθετών.\nΤην Παρασκευή 31 Μαΐου, ο Μιράν Τσαλικιάν, μαζί με τον αδελφό του Ατάμ, έφτασε στην πρωτεύουσα Σεούλ - την πόλη που φιλοξένησε τους Ολυμπιακούς Αγώνες του 1988 και μία από τις δέκα μεγαλύτερες πόλεις στον κόσμο- ως επίσημος προσκεκλημένος της κυβέρνησης της ασιατικής χώρας.\nΜετά από τη συναυλία της ορχήστρας που ερμήνευσε το συμφωνικό του έργο σε μία ξεχωριστή τελετή στο «Bitgeul Citizen’s Cultural Center» της πόλης Γκουάνγκτζου -παρουσία του προέδρου Μουν Τζέι Ιν, επίσημων πολιτικών προσώπων της χώρας και κοινού- ο Μιράν βραβεύτηκε για την πρώτη θέση και με περίσσια περηφάνια πήρε στα χέρια του την τιμητική πλακέτα Certificate από τους ιθύνοντες του διαγωνισμού.\nΌπως ο ίδιος επισήμανε στη συνάντηση που είχαμε μαζί του:\n«Η μουσική γίνεται παγκόσμια γλώσσα, ξυπνά μνήμες σε έναν λαό, σε κάθε λαό, που δεν πρέπει να ξεχάσει, συνδέει την ιστορία με τους σύγχρονους ανθρώπους. Η μουσική εξελίσσει τις σχέσεις των χωρών, διευρύνει τα συναισθήματα, μεταφέρει κοινά βιώματα και σπάει τα όρια των συνόρων...»\nΕίναι η πρώτη φορά που συμμετείχες σε έναν διεθνή διαγωνισμό;\nΌχι, δεν είναι η πρώτη φορά, είναι η τέταρτη ή η πέμπτη. Πέρσι, τον Αύγουστο του 2018, είχε γίνει κάτι αντίστοιχο στις Φιλιππίνες και είχα έρθει τέταρτος μεταξύ 800 διαγωνιζόμενων μουσικών. Ο διαγωνισμός ήταν για ένα συμφωνικό έργο διάρκειας 10 λεπτών με θέμα το τοπίο του Μπανάουι. Το Μπανάουι -η ομορφιά του οποίου χαρακτηρίζεται από πολλούς ως το όγδοο θαύμα του κόσμου- μια απομακρισμένη περιοχή στις Φιλιππίνες, 15 ώρες μακριά από τη Μανίλα, είναι γεμάτο ορυζώνες και είναι προσβάσιμο μόνο με αμάξι. Έμπνευσή μου ήταν το τοπίο και ο πολιτισμός της περιοχής, ενώ είχα πάρει και κάποια στοιχεία από ένα μουσικό τραγούδι των ιθαγενών.\nΌσον αφορά στο βραβείο που πήρες πρόσφατα στη Νότια Κορέα, είναι εμπνευσμένο από σχετικά πρόσφατα πολιτικά γεγονότα στη χώρα. Μπορείς να μας πεις κάποια πράγματα γι’ αυτήν την ιστορία;\nΟ διαγωνισμός ήταν για την «εξέγερση στην Γκουάνγκτζου», το κίνημα δημοκρατίας που ξεκίνησε στη Νότια Κορέα στις 18 Μαΐου του 1980, στην ομώνυμη πόλη, από φοιτητές και πολίτες που διαδήλωναν ενάντια στην χούντα, με σκοπό να την ανατρέψουν ώστε να επανέλθει η δημοκρατία στη χώρα. Είναι τόσο σημαντικό γεγονός που όλα τα λεωφορεία κυκλοφορούν με την ημερομηνία αυτή γραμμένη επάνω τους. Πολλά πράγματα μέσα στην πόλη θύμιζαν αυτό το γεγονός. Οι Κορεάτες ήθελαν να προβάλουν την ιστορική αυτή εξέγερση, για την οποία είναι υπερήφανοι και στο εξωτερικό. Έτσι και έγινε αυτός ο διεθνής διαγωνισμός.\nΠέρυσι είχε έρθει ο Πρόεδρος της Δημοκρατίας και έκαναν μια μεγάλη συναυλία στον χώρο του μνημείου που έχει στηθεί στο μέρος όπου θυσιάστηκαν πολλοί αγωνιστές. Εκεί ανακοίνωσαν τον φετινό διαγωνισμό. Το ζητούμενο ήταν να δημιουργηθεί ένα συμφωνικό έργο που θα χαρακτηρίζει και θα συμβολίζει αυτήν την εξέγερση, ώστε να γίνει ο ύμνος της δημοκρατίας.\nΠώς αποφάσισες να συμμετάσχεις σ’ αυτόν τον διαγωνισμό; Εμπνεύστηκες από κάτι;\nΌταν συμμετέχω σε κάποιο διαγωνισμό, κάνω αρχικά μια επιτόπια έρευνα πάνω στο συγκεκριμένο θέμα. Με βάση τη μουσικολογία που έχω σπουδάσει, πρέπει να μελετήσω τον λαό, τον πολιτισμό, φωτογραφίες, οτιδήποτε μπορεί να μου δώσει έμπνευση. Έτσι έκανα και σε αυτόν τον διαγωνισμό αλλά και στις Φιλιππίνες, φυσικά πάντα μέσω του διαδικτύου. Βέβαια, τώρα που πήγα, έχω μια πιο ολοκληρωμένη εικόνα και «πήρα» πολλά νέα πράγματα από εκεί.\nΠροσπάθησες να δημιουργήσεις ένα μουσικό κομμάτι στα μέτρα τους και όχι στα δικά σου μέτρα;\nΘα προσπαθήσω να το περιγράψω. Για το συγκεκριμένο έργο υπάρχει ένα κομμάτι, το «March for our beloved» του 1980, που έγινε ο ύμνος του κινήματος της δημοκρατίας της Νότιας Κορέας και χαρακτηρίζει εκείνη την εποχή. Ανήκε στον Νοτιοκορεάτη διεθνούς φήμης συνθέτη Kim Jong-ryul, ο οποίος είναι ένας θρύλος, κάτι σαν τον Θοδωράκη εδώ, τον οποίο και γνώρισα.\nΧρησιμοποίησα κάποια στοιχεία από αυτό το κομμάτι στο δικό μου συμφωνικό έργο.\nΔυστυχώς ή ευτυχώς, η επιστήμη της μουσικής είναι ένας κλάδος όπου δεν σταματάς να μαθαίνεις καινούρια πράγματα. Και σαν μουσικός αλλά και σαν συνθέτης δεν σταματάω να μελετάω σε καθημερινή βάση, καθώς, για το κάθε όργανο που γράφω νότες πρέπει να διαβάζω πολύ, να μαθαίνω τις τεχνικές και τις δυνατότητές του.\nΠόσο καιρό σου πήρε για να δημιουργήσεις αυτό το έργο; Την ενορχήστρωση την έκανες εσύ;\nΝαι, φυσικά. Ο συνθέτης είναι και ο ενορχηστρωτής. Μου πήρε περίπου ενάμιση μήνα. Βγήκε πολύ γρήγορα, είχα την έμπνευση και δούλεψα τακτικά και έτσι τελείωσε γρήγορα.\nΠες μας για την εμπειρία σου στη Νότια Κορέα. Πόσες μέρες έμεινες; Τι σου έκανε εντύπωση;\nΈμεινα δέκα μέρες. Ήρθα σε επαφή με τον πολιτισμό της. Πριν πάω εκεί, με είχε καλέσει ο πρέσβης της Νοτίου Κορέας στην Ελλάδα για να με συγχαρεί, καθώς είχε μάθει από τα κορεάτικα μέσα ενημέρωσης για την πρωτιά μου μεταξύ 920 πολύ αξιόλογων συμμετεχόντων συνθετών. Ο πρέσβης, ένας άνθρωπος ευγενικός, όπως και όλοι στην πρεσβεία, με υποδέχτηκε σαν ήρωα, κάτι για το οποίο δεν ήμουν προετοιμασμένος. Είχα κατανοήσει, βέβαια, τη σπουδαιότητα του γεγονότος, αλλά και στην Ελλάδα κάνεις σπουδαία πράγματα και δεν σου δίνουν σημασία.\nΕδώ στην Ελλάδα δεν έχουμε συνηθίσει να επιβραβεύουμε. Αυτοί οι άνθρωποι ξέρουν να εκτιμούν, και στις Φιλιππίνες και στη Νότια Κορέα. Όταν φτάσαμε στο αεροδρόμιο της Κορέας, εξεπλάγην με ένα περιστατικό που μου έτυχε. Ένας Ιρανός πανεπιστημιακός μου είπε ότι ταξίδεψε στην Κορέα για να με δει. Με συνεχάρη και μου ζήτησε αυτόγραφο!\nΑπό τη Σεούλ με πήγαν στην πόλη Τζαντζού, όπου υπήρχαν παντού αφίσες με τη φωτογραφία μου. Στους δρόμους οι περαστικοί με σταματούσαν για αυτόγραφα. Η διοργάνωση ήταν από τον κυβερνητικό φορέα «Tzantzou cultural foundation» και μας είχαν ετοιμάσει θερμή υποδοχή σε μένα και στους άλλους τρεις συνθέτες που πήραν τα επόμενα τρία βραβεία. Καθημερινά είχα πρόβες με την ορχήστρα.\nΤη διεύθυνση της ορχήστρας την είχες εσύ;\nΌχι, αυτό είναι έργο του μαέστρου. Η ορχήστρα ήταν εκατό άτομα. Γυναίκες και μόνο δυο άντρες. Η συναυλία έγινε σε έναν χώρο σαν το Μέγαρο Μουσικής. Ήταν μικρός χώρος, αλλά ασφυκτικά γεμάτος. Μου είπαν ότι του χρόνου μπορεί να γίνει σε μεγαλύτερο και ανοιχτό μέρος, ίσως εκεί που βρίσκεται το μνημείο. Μετά τη συναυλία έγινε ένα πάρτι με τους συντελεστές, όπου τους κάναμε μια έκπληξη και παίξαμε ελληνική μουσική με τον μπαγλαμά μου και μια κιθάρα που ζητήσαμε να μας φέρουν.\nΜε την αρμενική μουσική έχεις ασχοληθεί;\nΠιο πολύ με την εκκλησιαστική αρμενική μουσική, καθώς ήμασταν με τον αδελφό μου ψάλτες στην αρμενική εκκλησία Σουρπ Αγκόπ της Κοκκινιάς και έχουμε πολλά ακούσματα.\nΠολλές φορές αντλώ έμπνευση και μπορεί να τα χρησιμοποιώ και χωρίς να το καταλαβαίνω. Βάζω μέσα στα κομμάτια μου στοιχεία από αυτήν την μουσική. Δεν έχω κάνει κάτι εξειδικευμένο. Έχω κάποιους στόχους για το μέλλον, αλλά θέλουν χρόνο.


ΕΛΜΕ ΠΕΙΡΑΙΑ - Να ιδρυθούν τμήματα υποδοχής σε όλα τα σχολεία που υποδέχονται προσφυγόπουλα - Λαϊκή Συσπείρωση Νίκαιας Ρέντη\nΒρίσκεστε εδώ: Home Ευρύτερα ΣΩΜΑΤΕΙΑ ΚΑΙ ΦΟΡΕΙΣ – Τρίτη 18 Σεπτέμβρη, κινητοποίηση για τα 5 χρόνια από τη δολοφονία του Π. Φύσσα\nΔημοσιεύτηκε στις Πέμπτη, 20 September 2018 09:56\nΝα ιδρυθούν τμήματα υποδοχής σε όλα τα σχολεία που υποδέχονται προσφυγόπουλα και να γίνουν μόνιμοι διορισμοί για τη στελέχωσή τους απαιτεί η ΕΛΜΕ Πειραιά, καθώς διάφορα σχολεία (Γυμνάσια και Λύκεια) υποδέχονται και φέτος προσφυγόπουλα, που διαμένουν πλέον σε διαμερίσματα σε περιοχές του Πειραιά και των γύρω δήμων.\nΤαυτόχρονα, πολλά παιδιά θέλουν να φοιτήσουν και σε ΕΠΑΛ, μια και βρίσκονται σε κατάλληλη ηλικία και επιθυμούν να μάθουν κάποια τέχνη.\nΩστόσο, όπως σημειώνει η ΕΛΜΕ, μέχρι στιγμής στον Πειραιά λειτουργούν μόνο δύο τμήματα υποδοχής (1 σε Γυμνάσιο και 1 σε ΓΕΛ).\n«Αυτό σημαίνει ότι μια σειρά μαθητών βρίσκονται σε σχολεία του Πειραιά, αλλά αδυνατούν να ενταχθούν ομαλά στην εκπαιδευτική διαδικασία. Δεν μιλούν την ελληνική γλώσσα, σε πολλές περιπτώσεις ούτε αγγλικά.\nΤο να βρίσκονται σε μία τάξη, αλλά να αδυνατούν να παρακολουθήσουν στοιχειωδώς το μάθημα, όχι μόνο δεν αποτελεί μέριμνα για την εκπαίδευση των προσφύγων, αλλά οδηγεί στην περιθωριοποίηση αυτών των μαθητών από τα υπόλοιπα παιδιά και στην εγκατάλειψη του σχολείου! Αυτό έγινε π.χ. σε μεγάλο ΕΠΑΛ του Πειραιά, όπου 20 περσινοί μαθητές διέκοψαν φέτος τη φοίτησή τους, αφού δεν καταλάβαιναν τίποτα (παρά τις φιλότιμες προσπάθειες των εκπαιδευτικών). Αντίστοιχες περιπτώσεις υπάρχουν και σε Γυμνάσια - Λύκεια», τονίζει.\nΗ ΕΛΜΕ Πειραιά απαιτεί:\nΤην ίδρυση τμημάτων υποδοχής και τη στελέχωσή τους με την πρόσληψη μόνιμων εκπαιδευτικών.\nΤη διδασκαλία και της μητρικής γλώσσας των παιδιών, αλλά και μίας ξένης γλώσσας. Η διδασκαλία της μητρικής γλώσσας είναι απαραίτητη για την ανάπτυξη του μαθητή, την καλλιέργεια της σκέψης του, τη γνωριμία με την πατρίδα του, αλλά και την εκμάθηση άλλων γλωσσών.\nΤονίζει τέλος ότι «το βασικό σήμερα είναι να ικανοποιηθεί το αίτημα για οργανωμένη και ασφαλή μετακίνηση των προσφύγων στις χώρες τελικού προορισμού τους, η γρήγορη αναγνώριση της προσφυγικής ιδιότητας και δημιουργία αξιοπρεπών χώρων προσωρινής διαμονής. Να σταματήσει η κυβέρνηση να τους κρατά εγκλωβισμένους στα νησιά του Αιγαίου, με βάση τις απαράδεκτες οδηγίες που υπέγραψε από κοινού με την ΕΕ και την Τουρκία».


Άνοδο του τουρισμού κατά 9% περιμένει για το 2017 ο ΣΕΤΕ – Lefkadazin\nΑρχικήΤουρισμόςΆνοδο του τουρισμού κατά 9% περιμένει για το...\nΆνοδο του τουρισμού κατά 9% περιμένει για το 2017 ο ΣΕΤΕ\nlefkadazin 1 Μαρτίου 2017 Τουρισμός\nΑισιόδοξος για την πορεία της φετινής τουριστικής σεζόν, εμφανίσθηκε ο πρόεδρος του ΣΕΤΕ (Σύνδεσμος Ελληνικών Τουριστικών Επιχειρήσεων) κ. Ανδρέας Ανδρεάδης, σε συνέντευξή του στο πρακτορείο Reuters.\n«Τα έσοδα από τον τουρισμό ενδέχεται να αυξηθούν φέτος κατά 9% βοηθώντας την Ελλάδα να επιστρέψει στην ισχυρή οικονομική ανάκαμψη, ωστόσο, πολιτικά ζητήματα θα μπορούσαν να ρίξουν τη σκιά τους στις προβλέψεις αυτές, είπε χαρακτηριστικά ο κ. Ανδρεάδης.\nΕιδικότερα, ο κ. Ανδρεάδης ανέφερε ότι τα έσοδα από τον τουρισμό θα μπορούσαν να ανέλθουν στα 14,5 δισ. ευρώ μετά από μία πτώση 6,4% στα 13,2 δισ. ευρώ το 2016. Προβλέπει μάλιστα ότι οι αφίξεις ενδέχεται να κορυφωθούν στους 27 εκατομμύρια επισκέπτες από 25 εκατομμύρια που ήταν πέρσι.\nΠαράλληλα, τόνισε ότι αναμένει πτώση στις αφίξεις κρουαζιέρας από 2,5 εκατομμύρια που ήταν πέρσι, εξαιτίας της πολιτικής αστάθειας στην περιοχή και ειδικά στην Τουρκία.\nΒαρύ ήταν το τίμημα και της προσφυγικής κρίσης στον τουρισμό, καθώς όπως είπε ο πρόεδρος του ΣΕΤΕ, επιχειρήσεις αναγκάστηκαν να ρίξουν τις τιμές γεγονός που οδήγησε σε μειωμένα έσοδα παρά την άνοδο στις αφίξεις.\nΑιτιολόγησε μάλιστα τις εκτιμήσεις του για δύο εκατομμύρια περισσότερους τουρίστες το 2017 λέγοντας πως η Ελλάδα σε σύγκριση με την Αίγυπτο και την Τουρκία αποτελεί ασφαλή προορισμό ενώ η Ισπανία, ένας σημαντικός αντίπαλος της Ελλάδας αύξησε τις τιμές.\n«Με αυτά τα δεδομένα η Ελλάδα προσφέρει την καλύτερη ποιότητα διακοπών στην καλύτερη τιμή», είπε χαρακτηριστικά.\nΑκύρωση δρομολογίων από και προς Μεγανήσι την Παρασκευή 12 Ιανουαρίου λόγω απεργίας της Π.Ν.Ο.


Υγεια - Διατροφή : Ο ευεργετικός ρόλος της παραδοσιακής μεσογειακής διατροφής Στ’ τάξη Α’ Δημοτ. Σχολείου Αμπελώνα Στοιχεία θνησιμότητας του Παγκόσμιου Οργανισμού Υγείας παρέχουν ισχυρές ενδείξεις πως κάτι ασύνηθες επηρεάζει την υγεία των μεσογειακών λαών. Γίνεται όλο και ευρύτερα αποδεκτό ότι αρκετές πλευρές της Μεσογειακής διατροφής και ειδικότερα η κατανάλωση ελαιόλαδου σε συνδυασμό με λαχανικά και όσπρια, μπορούν να προσφέρουν σε μεγάλο βαθμό προστασία από ένα ευρύ φάσμα χρονίων νοσημάτων. Αυτό αντικατοπτρίζεται στη δημοσίευση σχετικών ανασκοπήσεων και κυρίων άρθρων σε έγκυρα επιστημονικά περιοδικά, στην οργάνωση πολλών συναντήσεων που επικεντρώνονται στο συγκεκριμένο θέμα κατά τα τελευταία έτη, καθώς και διαχρονική αύξηση των επιστημονικών δημοσιεύσεων. Οι διατροφικές επιλογές των προγόνων μας υπαγορεύονται από τα κοινωνικά, οικονομικά και πολιτιστικά χαρακτηριστικά της εποχής. Οι σύγχρονες έρευνες όμως δείχνουν ότι πρόκειται για διατροφικές συνήθειες που, σε συνδυασμό με άλλες επιλογές τρόπου ζωής (π.χ. καθημερινή σωματική άσκηση, αποχή από το κάπνισμα), προάγουν την υγεία.\nΣτ’ τάξη Α’ Δημοτ. Σχολείου Αμπελώνα\nΣτοιχεία θνησιμότητας του Παγκόσμιου Οργανισμού Υγείας παρέχουν ισχυρές ενδείξεις πως κάτι ασύνηθες επηρεάζει την υγεία των μεσογειακών λαών. Γίνεται όλο και ευρύτερα αποδεκτό ότι αρκετές πλευρές της Μεσογειακής διατροφής και ειδικότερα η κατανάλωση ελαιόλαδου σε συνδυασμό με λαχανικά και όσπρια, μπορούν να προσφέρουν σε μεγάλο βαθμό προστασία από ένα ευρύ φάσμα χρονίων νοσημάτων.\nΑυτό αντικατοπτρίζεται στη δημοσίευση σχετικών ανασκοπήσεων και κυρίων άρθρων σε έγκυρα επιστημονικά περιοδικά, στην οργάνωση πολλών συναντήσεων που επικεντρώνονται στο συγκεκριμένο θέμα κατά τα τελευταία έτη, καθώς και διαχρονική αύξηση των επιστημονικών δημοσιεύσεων. Οι διατροφικές επιλογές των προγόνων μας υπαγορεύονται από τα κοινωνικά, οικονομικά και πολιτιστικά χαρακτηριστικά της εποχής.\nΟι σύγχρονες έρευνες όμως δείχνουν ότι πρόκειται για διατροφικές συνήθειες που, σε συνδυασμό με άλλες επιλογές τρόπου ζωής (π.χ. καθημερινή σωματική άσκηση, αποχή από το κάπνισμα), προάγουν την υγεία.